qundao/data-zh-poetry huggingface dataset:
白雲莊四首·嬾歸閣
作者：柴望
朝代：宋

溪流回合逗方池，軒檻前臨面翠微。
紫陌紅塵行不顧，白雲青嶂坐忘歸。
方榮即隠誰能繼，未老休官世所稀。
我昔凌雲登閣會，主翁留飲見蟾暉。
白雲莊四首·平溪堂
作者：柴望
朝代：宋

亭號休休古退藏，豈如溪上搆虛堂。
坐邀城市真瀟灑，却謂江湖太渺茫。
下筆新題無俗事，携筇野服是家常。
臨流最有清風快，未見古人心已凉。
白雲莊四首·掬泉軒
作者：柴望
朝代：宋

好山深處靜開軒，目送孤雲手弄泉。
枕石堂無金玉富，濯纓家有子孫賢。
初尋舊隠逢三伏，已發新吟僅百篇。
聞說夜分煩暑散，凉飈渾似素秋天。
白雲莊四首·晚望臺
作者：柴望
朝代：宋

治圃我依浮石灘，築臺君占白雲山。
三秋一日登臨外，百里同風咫尺間。
峯黛陰晴常黯黯，溜琴朝夕自潺潺。
休官誰道何曾見，林下如今兩處閒。
石头城和王宁翁韵
作者：柴望
朝代：宋

怀乡吊古易伤心，绝顶危亭共客临。朝市曾经兵火后，山川转觉树云深。百年歌舞空台沼，六代豪华漫陆沉。惟有乱鸦归去晚，夕阳无限暮城阴。
石头城和王宁翁韵
作者：柴望
朝代：宋

怀乡弔古易伤心，绝顶危亭共客临。
朝市曾经兵火后，山川转觉树云深。
百年歌舞空台沼，六代豪华漫陆沉。
惟有乱鸦归去晚，夕阳无限暮城阴。
石頭城和王寧翁韻
作者：柴望
朝代：宋

懷鄉弔古易傷心，絕頂危亭共客臨。
朝市曾經兵火後，山川轉覺樹雲深。
百年歌舞空臺沼，六代豪華漫陸沉。
惟有亂鴉歸去晚，夕陽無限暮城陰。
祝英台/祝英台近·丁巳晚春访杨西村，湖上怀旧
作者：柴望
朝代：宋
体裁：词

小船儿，双去橹。红湿海棠雨。燕子归时，芳草暗南浦。自从翠袖香销，明珰声断，怕回首、旧寻芳处。向谁语。可怜金屋无人，冷落凤箫谱。翠入菱花，蛾眉为谁妩。断肠明月天涯，春风海角，恨不做、杨花飞去。
祝英台·祝英台近·小船儿
作者：柴望
朝代：宋
体裁：词

小船儿，双去橹。红湿海棠雨。燕子归时，芳草暗南浦。自从翠袖香消，明珰声断，怕回首、旧寻芳处。向谁语。可怜金屋无人，冷落凤箫谱。翠入菱花，蛾眉为谁妩。断肠明月天涯，春风海角，恨不做、杨花飞去。
祝英臺·祝英臺近
作者：柴望
朝代：宋

小船兒，雙去櫓。紅溼海棠雨。燕子歸時，芳草暗南浦。自從翠袖香消，明璫聲斷，怕回首、舊尋芳處。向誰語。可憐金屋無人，冷落鳳簫譜。翠入菱花，蛾眉為誰嫵。斷腸明月天涯，春風海角，恨不做、楊花飛去。
苏武
作者：柴望
朝代：宋
体裁：七言绝句

十九年间不辱君，论功何独后诸臣。若教倒数凌烟像，也是当时第一人。
范蠡
作者：柴望
朝代：宋
体裁：七言绝句

五月菰蒲八月秋，年年清酒酹江头。伍胥忿怒三闾怨，争似鸱夷一钓舟。
范蠡
作者：柴望
朝代：宋

五月菰蒲八月秋，年年清酒酹江頭。
伍胥忿怒三閭怨，爭似鴟夷一釣舟。
蕲州别友
作者：柴望
朝代：宋

客中逢客上夷陵，辗转凄凉睡不成。无酒送君之远道，有谁吹角向江城。白发乱生人渐老，青灯相对雨无情。诘朝共发蕲州路，知到江山更几程。
蕲州别友
作者：柴望
朝代：宋

客中逢客上夷陵，辗转凄凉睡不成。
无酒送君之远道，有谁吹角向江城。
白髮乱生人渐老，青灯相对雨无情。
诘朝共发蕲州路，知到江山更几程。
蘄州別友
作者：柴望
朝代：宋

客中逢客上夷陵，輾轉凄凉睡不成。
無酒送君之遠道，有誰吹角向江城。
白髮亂生人漸老，青燈相對雨無情。
詰朝共發蘄州路，知到江山更幾程。
蘇武
作者：柴望
朝代：宋

十九年間不辱君，論功何獨後諸臣。
若教倒數凌烟像，也是當時第一人。
西施
作者：柴望
朝代：宋

十二金釵對對鋪，三千粉黛膩如酥。
君王莫道六宮醜，一箇西施已壞吳。
西施
作者：柴望
朝代：宋

十二金钗对对铺，三千粉黛腻如酥。君王莫道六宫丑，一个西施已坏吴。
西施
作者：柴望
朝代：宋

十二金钗对对铺，三千粉黛腻如酥。
君王莫道六宫丑，一箇西施已坏吴。
西湖
作者：柴望
朝代：宋

年年柳眼青归处，门外游人可自閒。
天气又晴晴又雨，楼台依寺寺依山。
酒边歌拍穿花外，船上箫声落水间。
光景留连宽自惜，鹧鸪啼罢暮城关。
西湖
作者：柴望
朝代：宋
体裁：七言律诗

年年柳眼青归处，门外游人可自閒。天气又晴晴又雨，楼台依寺寺依山。酒边歌拍穿花外，船上箫声落水间。光景留连空自惜，鹧鸪啼罢暮城关。
西湖
作者：柴望
朝代：宋

年年柳眼青歸處，門外遊人可自閒。
天氣又晴晴又雨，樓臺依寺寺依山。
酒邊歌拍穿花外，船上簫聲落水間。
光景留連空自惜，鷓鴣啼罷暮城關。
詔許出獄呈京尹節齋趙公
作者：柴望
朝代：宋

臣子狂愚獻直言，聖明寬大度如天。
十封應詔皆焚藁，一片憂時祇似弦。
數象逢丁陽九厄，元龜爲鑑後千年。
今朝有旨從天下，不到長沙到席前。
诏许出狱呈京尹节斋赵公
作者：柴望
朝代：宋

臣子狂愚献直言，圣明宽大度如天。十封应诏皆焚藁，一片忧时祇似弦。数象逢丁阳九厄，元龟为鉴后千年。今朝有旨从天下，不到长沙到席前。
诏许出狱呈京尹节斋赵公
作者：柴望
朝代：宋

臣子狂愚献直言，圣明宽大度如天。
十封应诏皆焚藁，一片忧时祇似弦。
数象逢丁阳九厄，元龟为鑑后千年。
今朝有旨从天下，不到长沙到席前。
賀新郎
作者：柴望
朝代：宋

滿酌西湖酒。覺湖山、依然未老，遊人如舊。數過清明才六日，欲暖未晴時候。正畫舫、春明波透。記得名園曾駐馬，錦鞍韉、淺映堤橋柳。尋勝賞，重回首。不妨旋摘枝頭有。喜青青、垂丸帶子，脆圓如豆。想是和羹訊息近，報與醉翁太守。道玉鉉、有人啟奏。紅藥當階明似錦，覺嬌鶯、舞燕皆稱壽。唱此曲，付紅袖。
贺新郎
作者：柴望
朝代：宋

满酌西湖酒。觉湖山、依然未老，游人如旧。数过清明才六日，欲暖未晴时候。正画舫、春明波透。记得名园曾驻马，锦鞍鞯、浅映堤桥柳。寻胜赏，重回首。
不妨旋摘枝头有。喜青青、垂丸带子，脆圆如豆。想是和羹消息近，报与醉翁太守。道玉铉、有人启奏。红药当阶明似锦，觉娇莺、无燕皆称寿。唱此曲，付红袖。
贺新郎·满酌西湖酒
作者：柴望
朝代：宋
体裁：词

满酌西湖酒。觉湖山、依然未老，游人如旧。数过清明才六日，欲暖未晴时候。正画舫、春明波透。记得名园曾驻马，锦鞍鞯、浅映堤桥柳。寻胜赏，重回首。不妨旋摘枝头有。喜青青、垂丸带子，脆圆如豆。想是和羹消息近，报与醉翁太守。道玉铉、有人启奏。红药当阶明似锦，觉娇莺、舞燕皆称寿。唱此曲，付红袖。
越山
作者：柴望
朝代：宋

吳越山分兩岸青，遥遥帆影是西興。
江花歷亂如紅雨，雲樹高低似畫屏。
錢氏古鄉迷鳥道，越王芳草上諸陵。
已知太乙臨吳分，曉看祥烏夜看星。
越山
作者：柴望
朝代：宋
体裁：七言律诗

吴越山分两岸青，遥遥帆影是西兴。江花历乱如红雨，云树高低似画屏。钱氏古乡迷鸟道，越王芳草上诸陵。已知太乙临吴分，晓看祥乌夜看星。
越王勾践墓
作者：柴望
朝代：宋

秦望山头自夕阳，伤心谁复赋凄凉。今人不见亡吴事，故墓犹传霸越乡。雨打乱花迷复道，鸟翻黄叶下宫墙。登临莫向高台望，烟树中原正渺茫。
越王勾践墓
作者：柴望
朝代：宋

秦望山头自夕阳，伤心谁復赋凄凉。
今人不见亡吴事，故墓犹传霸越乡。
雨打乱花迷复道，鸟翻黄叶下宫墙。
登临莫向高台望，烟树中原正渺茫。
越王勾踐墓
作者：柴望
朝代：宋

秦望山頭自夕陽，傷心誰復賦凄凉。
今人不見亡吳事，故墓猶傳霸越鄉。
雨打亂花迷複道，鳥翻黄葉下宮牆。
登臨莫向高臺望，烟樹中原正渺茫。
送叶若矶之金陵谒信庵
作者：柴望
朝代：宋
体裁：七言律诗

一片斜阳落渡头，青衫乌帽独登楼。江流建业三千里，山色淮南数百州。都督正开羊祜府，谁人得上李膺舟。此行不为扬州鹤，一字犹堪万户侯。
送朱南山开蜀阃
作者：柴望
朝代：宋
体裁：七言律诗

殿上传宣内引官，一封历历奏忠肝。八千里路先声至，百万都人夹道观。节度晋公先授钺，淮阴韩信旧登坛。擎天正要中流柱，莫拟人间蜀道难。
送朱南山開蜀閫
作者：柴望
朝代：宋

殿上傳宣內引官，一封歷歷奏忠肝。
八千里路先聲至，百萬都人夾道觀。
節度晉公先授鉞，淮陰韓信舊登壇。
擎天正要中流柱，莫擬人間蜀道難。
送监丞弟元亨参江陵阃
作者：柴望
朝代：宋

北虏才闻郭子仪，上流决有退师期。诸公但酾临江酒，老子祇围别墅棋。露布夜传诛鞑靼，蜡丸便递破符离。书生已办平淮表，先寄鹡鸰原上诗。
送监丞弟元亨参江陵阃
作者：柴望
朝代：宋

北虏纔闻郭子仪，上流决有退师期。
诸公但酾临江酒，老子祇围别墅棋。
露布夜传诛鞑靼，蜡丸便递破符离。
书生已办平淮表，先寄鹡鸰原上诗。
送監丞弟元亨參江陵閫
作者：柴望
朝代：宋

北虜纔聞郭子儀，上流决有退師期。
諸公但釃臨江酒，老子祇圍別墅棋。
露布夜傳誅韃靼，蠟丸便遞破符離。
書生已辦平淮表，先寄鶺鴒原上詩。
送葉若磯之金陵謁信菴
作者：柴望
朝代：宋

一片斜陽落渡頭，青衫烏帽獨登樓。
江流建業三千里，山色淮南數百州。
都督正開羊祜府，誰人得上李膺舟。
此行不爲揚州鶴，一字猶堪萬戶侯。
送馬太初之越
作者：柴望
朝代：宋

一去山陰一冉溪，如何還只恁分携。
雨無聊頼人無寐，水又潺湲鳥又啼。
明日不知君上馬，中宵誰與共聞雞。
去時應有蘭亭句，爲我臨池援筆題。
送马太初之越
作者：柴望
朝代：宋

一去山阴一冉溪，如何还只恁分携。雨无聊赖人无寐，水又潺湲鸟又啼。明日不知君上马，中宵谁与共闻鸡。去时应有兰亭句，为我临池援笔题。
送马太初之越
作者：柴望
朝代：宋

一去山阴一冉溪，如何还只恁分携。
雨无聊頼人无寐，水又潺湲鸟又啼。
明日不知君上马，中宵谁与共闻鸡。
去时应有兰亭句，为我临池援笔题。
重到都門傚轆轤體
作者：柴望
朝代：宋

兩年不作京華夢，重到湖山事已非。
柳外晚風寒食節，花間天氣雨晴時。
闌干獨憑鶑飛去，簾幙低垂燕未歸。
欲託焦桐理心事，滿庭芳草又斜暉。
重到都门效辘轳体
作者：柴望
朝代：宋

两年不作京华梦，重到湖山事已非。柳外晚风寒食节，花间天气雨晴时。阑干独凭莺飞去，帘幕低垂燕未归。欲托焦桐理心事，满庭芳草又斜晖。
重到都门效辘轳体
作者：柴望
朝代：宋

两年不作京华梦，重到湖山事已非。
柳外晚风寒食节，花间天气雨晴时。
阑干独凭鶑飞去，帘幙低垂燕未归。
欲託焦桐理心事，满庭芳草又斜晖。
重題黄鶴樓
作者：柴望
朝代：宋

自從崔顥題詩後，更有何人弔禰衡。
芳草不知鸚鵡恨，晴天惟見漢陽城。
樓頭月落酒方醒，岸口風高雁正鳴。
五百年前黄鶴去，閒尋鷗鷺訂詩盟。
重题黄鹤楼
作者：柴望
朝代：宋

自从崔颢题诗后，更有何人吊祢衡。芳草不知鹦鹉恨，晴天惟见汉阳城。楼头月落酒方醒，岸口风高雁正鸣。五百年前黄鹤去，閒寻鸥鹭订诗盟。
重题黄鹤楼
作者：柴望
朝代：宋

自从崔颢题诗后，更有何人弔祢衡。
芳草不知鹦鹉恨，晴天惟见汉阳城。
楼头月落酒方醒，岸口风高雁正鸣。
五百年前黄鹤去，閒寻鸥鹭订诗盟。
金台泊舟
作者：柴望
朝代：宋
体裁：五言律诗

欲谋归去计，归去更匆匆。王化何时北，江流日夜东。片帆山共水，竟夕雨和风。时事只如此，相催成老翁。
金山寺
作者：柴望
朝代：宋

荻花芦叶正珊珊，山在长江寺在山。门径但从船出入，僧房多住水中间。江空落日斜犹照，夜半秋潮去复还。吟兴未阑天欲曙，一行斜雁起苍湾。
金山寺
作者：柴望
朝代：宋

荻花芦叶正珊珊，山在长江寺在山。
门径但从船出入，僧房多住水中间。
江空落日斜犹照，夜半秋潮去復还。
吟兴未阑天欲曙，一行斜雁起苍湾。
金山寺
作者：柴望
朝代：宋

荻花蘆葉正珊珊，山在長江寺在山。
門逕但從船出入，僧房多住水中間。
江空落日斜猶照，夜半秋潮去復還。
吟興未闌天欲曙，一行斜雁起蒼灣。
金臺泊舟
作者：柴望
朝代：宋

欲謀歸去計，歸去更匆匆。
王化何時北，江流日夜東。
片帆山共水，竟夕雨和風。
時事只如此，相催成老翁。
金陵秋賦別江壽翁
作者：柴望
朝代：宋

憶向西風折翅歸，每忻黄菊滿疎籬。
十書詣闕無知己，千里離家有路歧。
歲月易驚孤客夢，文章難比少年時。
荻花蘆葉休凄怨，自有新開竇桂枝。
金陵秋赋别江寿翁
作者：柴望
朝代：宋

忆向西风折翅归，每忻黄菊满疎篱。
十书诣阙无知己，千里离家有路歧。
岁月易惊孤客梦，文章难比少年时。
荻花芦叶休凄怨，自有新开窦桂枝。
金陵秋赋别江寿翁
作者：柴望
朝代：宋

忆向西风折翅归，每忻黄菊满疏篱。十书诣阙无知己，千里离家有路歧。岁月易惊孤客梦，文章难比少年时。荻花芦叶休凄怨，自有新开窦桂枝。
錢唐
作者：柴望
朝代：宋

不記錢王建國年，尚遺强弩射潮痕。
地迴王氣歸吳分，山挾潮聲出海門。
南渡幾年猶昨日，西湖疎影自黄昏。
客來獨憑欄干處，時聽漁歌過遠村。
钱唐
作者：柴望
朝代：宋

不记钱王建国年，尚遗强弩射潮痕。地回王气归吴分，山挟潮声出海门。南渡几年犹昨日，西湖疏影自黄昏。客来独凭栏干处，时听渔歌过远村。
钱唐
作者：柴望
朝代：宋

不记钱王建国年，尚遗强弩射潮痕。
地迴王气归吴分，山挟潮声出海门。
南渡几年犹昨日，西湖疎影自黄昏。
客来独凭栏干处，时听渔歌过远村。
長城
作者：柴望
朝代：宋

漠漠沙場萬里遥，千夫一日起臨洮。
若無道德爲干櫓，更是秦人築欠高。
長生
作者：柴望
朝代：宋

武皇何事駕虛空，金闕求仙路未通。
王母不來方士去，茂陵可是廣寒宮。
长城
作者：柴望
朝代：宋
体裁：七言绝句

漠漠沙场万里遥，千夫一日起临洮。若无道德为干橹，更是秦人筑欠高。
长生
作者：柴望
朝代：宋
体裁：七言绝句

武皇何事驾虚空，金阙求仙路未通。王母不来方士去，茂陵可是广寒宫。
阳关三叠·西风吹鬓
作者：柴望
朝代：宋
体裁：词

西风吹鬓，残发早星星。叹故国斜阳，断桥流水，荣悴本无凭。但朝朝、才雨又晴。人生飘聚等浮萍。谁知桃叶，千古是离情。正无奈、黯黯离情。渡头烟暝，愁杀渡江人。伤情处，送君且待江头月，人共月、千里难并。笳鼓发，戍云平。此夜思君，肠断不禁。尽思君送君。立尽江头月，奈此去、君出阳关，纵有明月，无酒酌故人。奈此去、君出阳关，明朝无故人。
除夕对梅
作者：柴望
朝代：宋

青春无复驻年华，几度江梅暗忆家。惆怅新愁添白发，鬓边如雪映寒花。
除夕对梅
作者：柴望
朝代：宋

青春无復驻年华，几度江梅暗忆家。
惆怅新愁添白髮，鬓边如雪映寒花。
除夕對梅
作者：柴望
朝代：宋

青春無復駐年華，幾度江梅暗憶家。
惆悵新愁添白髮，鬢邊如雪映寒花。
陽關三疊
作者：柴望
朝代：宋

西風吹鬢，殘發早星星。嘆故國斜陽，斷橋流水，榮悴本無憑。但朝朝、才雨又晴。人生飄聚等浮萍。誰知桃葉，千古是離情。正無奈、黯黯離情。渡頭煙暝，愁殺渡江人。傷情處，送君且待江頭月，人共月、千里難並。笳鼓發，戍雲平。此夜思君，腸斷不禁。盡思君送君。立盡江頭月，奈此去、君出陽關，縱有明月，無酒酌故人。奈此去、君出陽關，明朝無故人。
雲夢
作者：柴望
朝代：宋

紀生尚可稱皇帝，韓信何妨作假王。
今日僞遊真是僞，只因一躡誤高皇。
靈芝寺別祖席諸友
作者：柴望
朝代：宋

落日寒城暮雨餘，滿斟離酒意何如。
見妻還指張儀舌，痛國誰憐賈誼書。
羸馬病僮旋僱倩，寺禽山獠亦欷歔。
長安可是深居處，更向深山深處居。
高斋晚望
作者：柴望
朝代：宋

才是青山便卜邻，世情那得较纷纭。露含远岫分为雨，烟起人家去作云。柳色晴光扶槛入，莺声人语隔窗闻。高斋独捲重帘坐，花落棋床日未曛。
高斋晚望
作者：柴望
朝代：宋

纔是青山便卜邻，世情那得较纷纭。
露含远岫分为雨，烟起人家去作云。
柳色晴光扶槛入，鶑声人语隔窗闻。
高斋独捲重帘坐，花落棋床日未曛。
高齋晚望
作者：柴望
朝代：宋

纔是青山便卜鄰，世情那得較紛紜。
露含遠岫分爲雨，烟起人家去作雲。
柳色晴光扶檻入，鶑聲人語隔窗聞。
高齋獨捲重簾坐，花落棋床日未曛。
鳳皇臺
作者：柴望
朝代：宋

灑盡梧桐酒一杯，興亡前事獨徘徊。
烏衣冉冉斜陽下，白鷺茫茫江水來。
鳳去不知經幾載，客來惟只見高臺。
閒於登眺成孤嘯，五百年間王氣回。
齐天乐·凄凄杨柳潇潇雨
作者：柴望
朝代：宋
体裁：词

凄凄杨柳潇潇雨，悄窗怎禁滴沥。思里传螀，愁边落雁，多少东吴山色。知他恨极。料为我窗前，强鸣刀尺。竟日西风，那堪无寐更邻笛。黄花开遍未也，花开应笑我，年少难觅。灞上长安，河边渭水，都把韶华暗掷。何人碎璧。尚衰草连天，暮烟凝碧。怕说相思，撼枫喧夜寂。
齐天乐·戊申百五王野处酌别
作者：柴望
朝代：宋
体裁：词

青青杨柳丝丝雨，他乡又逢寒食。几度刘郎，当年曼倩，迢递水村烟驿。寻踪访迹。正马上相逢，杏花狼藉。惟有沙边，旧时鸥鹭似相识。天涯流浪最久，十年何所事，幽愫历历。换字鹅归，看梅鹤去，回首征衫泪渍。新欢旧忆。笑客处如归，归处如客。独倚危栏，乱山无数碧。
齐天乐（戊申百五王野处酌别）
作者：柴望
朝代：宋
体裁：词

青青杨柳丝丝雨，他乡又逢寒食。几度刘郎，当年曼倩，迢递水村烟驿。寻踪访迹。正马上相逢，杏花狼藉。惟有沙边，旧时鸥鹭似相识。天涯流浪最久，十年何所事，幽愫历历。换字鹅归，看梅鹤去，回首征衫泪渍。新欢旧忆。笑客处如归，归处如客。独倚危阑，乱山无数碧。
九日客金陵
作者：柴随亨
朝代：宋

菊雨凄凄江露凉，客中无酒对重阳。去年黑发今年白，不似黄花岁岁黄。
九日客金陵
作者：柴随亨
朝代：宋

菊雨凄凄江露凉，客中无酒对重阳。
去年黑髮今年白，不似黄花岁岁黄。
偶倚
作者：柴随亨
朝代：宋

西风独凭阑干处，可是愁中鬓易华。
老木不生秋后叶，孤灯空结夜来花。
中原落日无归雁，故国青山有去鸦。
欲向清尊消旧恨，路迷行客正思家。
偶倚
作者：柴随亨
朝代：宋
体裁：七言律诗

西风独凭阑干处，可是愁人鬓易华。老木不生秋后叶，孤灯空结夜来花。中原落日无归雁，故国青山有去鸦。欲向清尊消旧恨，路迷行客正思家。
偶题
作者：柴随亨
朝代：宋
体裁：七言律诗

人世阴晴了未知，一僮一鹤自相随。已无少小尊前梦，惟有老来乱后诗。花落鸟啼眠几觉，水流云散醒多时。蟠桃结实三千岁，知熟黄粱几度炊。
偶题
作者：柴随亨
朝代：宋

人世阴晴了未知，一僮一鹤自相随。
已无少小尊前梦，惟有老来乱后诗。
花落鸟啼眼几觉，水流云散醒多时。
蟠桃结实三千岁，知熟黄粱几度炊。
和姜居仁感时韵
作者：柴随亨
朝代：宋

十年泉石痼烟霞，吟看浮荣过眼花。归去五株彭泽柳，困来七椀玉川茶。功名得失藏蕉鹿，身世糊涂篆壁蜗。我亦厌喧求静者，故园且种邵平瓜。
和姜居仁感时韵
作者：柴随亨
朝代：宋
体裁：七言律诗

十年泉石痼烟霞，吟看浮荣过眼花。归去五株彭泽柳，困来七碗玉川茶。功名得失藏蕉鹿，身世糊涂篆壁蜗。我亦厌喧求静者，故园且种邵平瓜。
和赵元鼎钱塘怀古韵
作者：柴随亨
朝代：宋

向来钱塘歌舞地，绣鞍玉勒鸣金辔，风络柳丝莺织翠。春风一曲杜韦娘，梨花窈窕歌霓裳，落花缓步弓鞋香。千金买笑正踟蹰，回首烟浪翻五湖，禾黍伤心周大夫。韶声变作笳声长，逋梅苏柳何凄凉，夜半呼天热中肠。但见燕麦摇春风，富贵荣华一梦中，无言咄咄谩书空。吴越青山落照里，铜驼陌上栖荆杞，翻思往事徒血指。花兮对人花转羞，人兮对花人转愁，花老无香人白头。
和赵元鼎钱塘怀古韵
作者：柴随亨
朝代：宋

向来钱塘歌舞地，绣鞍玉勒鸣金辔，
风络柳丝莺织翠。春风一曲杜韦纬，
梨花窈窕歌霓裳，落花缓步弓鞋香。
千金买笑正踟蹰，回首烟浪翻五湖，
禾黍伤心周大夫。韶声变作笳声长，
逋梅苏柳何凄凉，夜半呼天热中肠。
但见燕麦摇春风，富贵荣华一梦中，
无言咄咄谩书空。吴越青山落照里，
铜驼陌上栖荆杞，翻思往事徒血指。
和赵元鼎钱塘怀古韵
作者：柴随亨
朝代：宋

向来钱塘歌舞地，绣鞍玉勒鸣金辔，风络柳丝鶑织翠。
春风一曲杜韦娘，梨花窈窕歌霓裳，落花缓步弓鞋香。
千金买笑正踟蹰，回首烟浪翻五湖，禾黍伤心周大夫。
韶声变作笳声长，逋梅苏柳何凄凉，夜半呼天热中肠。
但见燕麦摇春风，富贵荣华一梦中，无言咄咄谩书空。
吴越青山落照裏，铜驼陌上栖荆杞，翻思往事徒血指。
花兮对人花转羞，人兮对花人转愁，花老无香人白头。
唤渡
作者：柴随亨
朝代：宋
体裁：七言绝句

溽风吹暑透人肌，我仆云痡我马疲。隔岸渡船呼不应，柳阴深处立多时。
客中春晚
作者：柴随亨
朝代：宋

依依官柳暗关情，况复听人唱渭城。半夜客楼闻杜宇，一年春事又清明。帆开别浦潮如雪，花落东风雨又晴。光景不留人老去，浮生空自叹云萍。
客中春晚
作者：柴随亨
朝代：宋

依依官柳暗关情，况復听人唱渭城。
半夜客楼闻杜宇，一年春事又清明。
帆开别浦潮如雪，花落东风雨又晴。
光景不留人老去，浮生空自叹云萍。
宿袁州枫林邸
作者：柴随亨
朝代：宋
体裁：五言律诗

维舟烟柳外，风健布帆轻。雁过家千里，鹃啼月五更。山川行客梦，风雨故乡情。问宿枫林晚，袁州第一程。
寄叠山谢年丈
作者：柴随亨
朝代：宋

几人同抱杞天忧，戮力支撑不自由。却恨杜鹃啼血处，楚囚相对泣难收。短剑悲歌浙水湾，疾风吹梦到西山。应知薇蕨同滋味，莫道匡时更辙环。
寄迭山谢年丈·其一
作者：柴随亨
朝代：宋
体裁：七言绝句

几人同抱杞天忧，戮力支撑不自由。却恨杜鹃啼血处，楚囚相对泣难收。
寄迭山谢年丈·其二
作者：柴随亨
朝代：宋
体裁：七言绝句

短剑悲歌浙水湾，疾风吹梦到西山。应知薇蕨同滋味，莫道匡时更辙环。
忆昔
作者：柴随亨
朝代：宋

忆昔长安都会地，草木晴辉钟王气。
襟带江湖气象雄，自是天王兴复际。
春风楼阁五凤城，玉漏声催香雾盈。
户外昭容鹤禁开，殿前执政鵷班行。
柳绿桃红湖水曲，尽日欢娱犹不足。
画船箫鼓绕云深，彩伏旌旗吹月色。
谁知世道互翻覆，沧海倏变为桑田。
胡笳哀怨动朝市，麋鹿来游旧陌阡。
汉宫明妃空艳丽，苑外铜仙亦洒泪。
古来社稷有兴亡，岂识于今不平事。
禾黍离离迹可怜，伤心回首古苔边。
清明寒食方便家酹，痛哭深山闻杜鹃。
忆昔
作者：柴随亨
朝代：宋

忆昔长安都会地，草木晴辉钟王气。襟带江湖气象雄，自是天王兴复际。春风楼阁五凤城，玉漏声催香雾盈。户外昭容鹤禁开，殿前执政鹓班行。柳绿桃红湖水曲，尽日欢娱犹不足。画船箫鼓绕云深，彩仗旌旗吹月色。谁知世道互翻覆，沧海倏变为桑田。胡笳哀怨动朝市，麋鹿来游旧陌阡。汉宫明妃空艳丽，苑外铜仙亦洒泪。古来社稷有兴亡，岂识于今不平事。禾黍离离迹可怜，伤心回首古苔边。清明寒食谁家酹，痛哭深山闻杜鹃。
忆昔
作者：柴随亨
朝代：宋

忆昔长安都会地，草木晴辉钟王气。
襟带江湖气象雄，自是天王兴復际。
春风楼阁五凤城，玉漏声催香雾盈。
户外昭容鹤禁开，殿前执政鹓班行。
柳绿桃红湖水曲，尽日欢娱犹不足。
画船箫鼓绕云深，彩仗旌旗吹月色。
谁知世道互翻覆，沧海倏变为桑田。
胡笳哀怨动朝市，麋鹿来游旧陌阡。
汉宫明妃空艷丽，苑外铜仙亦洒泪。
古来社稷有兴亡，岂识于今不平事。
禾黍离离迹可怜，伤心回首古苔边。
清明寒食谁家酹，痛哭深山闻杜鹃。
感题
作者：柴随亨
朝代：宋
体裁：五言绝句

伯夷耻周粟，仲连岂帝秦。清风千载上，林下一閒身。
感题
作者：柴随亨
朝代：宋

伯夷耻周粟，促连岂帝秦。
清风千载上，林下一閒身。
旅舍听雨
作者：柴随亨
朝代：宋

夜长难得寐，况复雨淋淫。百事不如意，一时都上心。客程歧路远，归兴海涛深。赖有东林社，招摇赋赏音。
旅舍听雨
作者：柴随亨
朝代：宋

夜长难得寐，况復雨淋淫。
百事不如意，一时都上心。
客程歧路远，归兴海涛深。
頼有东林社，招摇赋赏音。
春日
作者：柴随亨
朝代：宋

芳草晴时春日低，樱桃花发乱莺啼。也应船上看山色，不似青山送马蹄。
春日
作者：柴随亨
朝代：宋

芳草晴时春日低，樱桃花发乱鶑啼。
也应船上看山色，不似青山送马蹄。
春词
作者：柴随亨
朝代：宋
体裁：七言绝句

炉烟爇尽冷衣篝，长乐钟声半入楼。燕子不归春梦断，刺桐花月上帘钩。
春词
作者：柴随亨
朝代：宋
体裁：七言律诗

采蘩春日咏迟迟，何事于今咏黍离。夜到子中分旦气，岁从寅上授人时。野花啼鸟般般意，流水孤村岸岸移。且向醉中歌一曲，自怜吾及共吾儿。
春词
作者：柴随亨
朝代：宋

采蘩春日咏迟迟，何事于今咏黍离。
夜到子中分旦气，岁从寅上授人时。
野花啼鸟般般意，流水孤村岸岸移。
且向醉中歌一贡，自怜吾及共吾儿。
昭君图
作者：柴随亨
朝代：宋
体裁：五言绝句

红颜虽命薄，犹是汉宫人。一上玉关道，天涯沦落身。
晚春即事
作者：柴随亨
朝代：宋

又见东风吹路尘，伤心红紫易因循。杜鹃啼歇三更雨，燕子衔归一半春。近水夕阳凭远树，东家飞絮落西邻。小舟撑出前村去，忽听人声不见人。
晚春即事
作者：柴随亨
朝代：宋

又见东风吹路尘，伤心红紫易因循。
杜鹃啼歇三更雨，燕子衔归一半春。
近水夕阳凭远树，东家飞絮落西隣。
小舟撑出前村去，忽听人声不见人。
晚春即事
作者：柴随亨
朝代：宋

又风东风吹路尘，伤心红紫易因循。
杜鹃啼歇三更雨，燕子衔归一半春。
近水夕阳凭远树，东家飞絮落西隣。
小舟撑出前村去，忽听人声不见人。
江行即事
作者：柴随亨
朝代：宋
体裁：七言律诗

读罢骚经手自抄，纫兰归计胜诛茅。新蚕食叶将成茧，旧燕衔泥旋补巢。菜老花随黄麦落，草长色与绿杨交。一春过尽三之二，閒倚东风忆孟郊。
江行即事
作者：柴随亨
朝代：宋

读罢骚经手自抄，纫兰归计胜诛茅。
新蚕食叶将成茧，旧燕衔泥旋补巢。
菜老花随黄麦落，草长色兴绿杨交。
一春过尽三之二，閒倚东风忆孟郊。
濯清
作者：柴随亨
朝代：宋

世间何水独流清，惟有箕山此一泓。
只恨许由曾洗耳，却怜无处濯吾缨。
濯清
作者：柴随亨
朝代：宋
体裁：七言绝句

世间何水独流清，惟有箕山此一泓。祇恨许由曾洗耳，却怜无处濯吾缨。
移松
作者：柴随亨
朝代：宋
体裁：七言绝句

移种青松数寸苗，俯看微小识孤标。他年夭矫擎寒重，莫引閒藤上碧霄。
越镇山楼
作者：柴随亨
朝代：宋
体裁：七言律诗

百尺阑干最上头，杯中旗影动奎娄。海通蛮岛三千国，山镇东南数百州。草木更含天子气，衣冠不洗晋人羞。旧来越战吴争事，一曲渔歌起暮鸥。
过道州谒周濂溪故居
作者：柴随亨
朝代：宋
体裁：七言律诗

迢迢豸岭水萦纡，知是元公此结庐。老屋至今图太极，古碑犹在勒通书。落花啼鸟春无恙，窗草池莲景自如。閒立钓游矶上石，光风霁月满庭除。
过道州谒周濂溪故居
作者：柴随亨
朝代：宋

迢迢豸岭过萦纡，知是元公此结庐。
老屋至今图太极，古碑犹在勒通书。
落花啼鸟春无恙，窗草池莲景自如。
閒立钓游矶上石，光风霁月满庭除。
金陵怀古
作者：柴随亨
朝代：宋

梦觉钟山夜半钟，自怜寒月照山翁。
曲从玉树歌声断。数逐金陵王气终。
故老更思王化北，南人惟唱大江东。
凭阑不见豪华事，只是江豚夜起风。
金陵怀古
作者：柴随亨
朝代：宋
体裁：七言律诗

梦觉钟山夜半钟，自怜寒月照山翁。曲从玉树歌声断，数逐金陵王气终。故老更思王化北，南人惟唱大江东。凭阑不见豪华事，只是江豚夜起风。
钱唐寒食
作者：柴随亨
朝代：宋
体裁：七言绝句

絮花如雪草如茵，寒食清明处处春。惆怅钱塘门外路，今年人哭去年人。
雨舂
作者：柴随亨
朝代：宋

稻粱收尽水田空，闾舍翁妪雨后舂。
颗粒拟输官府税，只留糠覈冬。
雨舂
作者：柴随亨
朝代：宋
体裁：七言绝句

稻粱收尽水田空，闾舍翁妪雨后舂。颗粒拟输官府税，只留糠覈过穷冬。
题白云庵
作者：柴随亨
朝代：宋

散策入禅扉，愁城酒解围。泥黄肥客屦，云淡护僧衣。心事溪相照，吟情雨带归。未盟泉石隐，林鹤背人飞。
题白云庵
作者：柴随亨
朝代：宋

散策入禅扉，愁城酒解围。
泥黄肥客屦，云淡护僧衣。
心事溪相照，吟情雨带归。
未盟泉石隠，林鹤背人飞。
题白云庵
作者：柴随亨
朝代：宋

荼策入禅扉，愁城酒解围。
泥黄肥客屦，云淡护僧衣。
心事溪相照，吟情雨带归。
未盟泉石隐，林鹤背人飞。
题赵苇江雁荡图
作者：柴随亨
朝代：宋
体裁：七言绝句

家住温州雁荡巅，归帆曾载买山钱。江山寂寂芦花白，好似今朝纸上船。
九日客金陵
作者：柴隨亨
朝代：宋

菊雨凄凄江露凉，客中無酒對重陽。
去年黑髮今年白，不似黄花歲歲黄。
偶倚
作者：柴隨亨
朝代：宋

西風獨憑闌干處，可是愁人鬢易華。
老木不生秋後葉，孤燈空結夜來花。
中原落日無歸雁，故國青山有去鴉。
欲向清尊消舊恨，路迷行客正思家。
偶題
作者：柴隨亨
朝代：宋

人世陰晴了未知，一僮一鶴自相隨。
已無少小尊前夢，惟有老來亂後詩。
花落鳥啼眠幾覺，水流雲散醒多時。
蟠桃結實三千歲，知熟黄粱幾度炊。
和姜居仁感時韻
作者：柴隨亨
朝代：宋

十年泉石痼煙霞，吟看浮榮過眼花。
歸去五株彭澤柳，困來七椀玉川茶。
功名得失藏蕉鹿，身世糊塗篆壁蝸。
我亦厭喧求靜者，故園且種邵平瓜。
和趙元鼎錢塘懷古韻
作者：柴隨亨
朝代：宋

向來錢塘歌舞地，繡鞍玉勒鳴金轡，風絡柳絲鶑織翠。
春風一曲杜韋娘，梨花窈窕歌霓裳，落花緩步弓鞋香。
千金買笑正踟躕，回首烟浪翻五湖，禾黍傷心周大夫。
韶聲變作笳聲長，逋梅蘇柳何凄凉，夜半呼天熱中腸。
但見燕麥摇春風，富貴榮華一夢中，無言咄咄謾書空。
吳越青山落照裏，銅駝陌上棲荆杞，翻思往事徒血指。
花兮對人花轉羞，人兮對花人轉愁，花老無香人白頭。
喚渡
作者：柴隨亨
朝代：宋

溽風吹暑透人肌，我僕云痡我馬疲。
隔岸渡船呼不應，柳陰深處立多時。
客中春晚
作者：柴隨亨
朝代：宋

依依官柳暗關情，況復聽人唱渭城。
半夜客樓聞杜宇，一年春事又清明。
帆開別浦潮如雪，花落東風雨又晴。
光景不留人老去，浮生空自歎雲萍。
宿袁州楓林邸
作者：柴隨亨
朝代：宋

維舟烟柳外，風健布帆輕。
雁過家千里，鵑啼月五更。
山川行客夢，風雨故鄉情。
問宿楓林晚，袁州第一程。
寄疊山謝年丈·其一
作者：柴隨亨
朝代：宋

幾人同抱杞天憂，戮力支撐不自由。
却恨杜鵑啼血處，楚囚相對泣難收。
寄疊山謝年丈·其二
作者：柴隨亨
朝代：宋

短劍悲歌浙水灣，疾風吹夢到西山。
應知薇蕨同滋味，莫道匡時更轍環。
感題
作者：柴隨亨
朝代：宋

伯夷恥周粟，仲連豈帝秦。
清風千載上，林下一閒身。
憶昔
作者：柴隨亨
朝代：宋

憶昔長安都會地，草木晴輝鍾王氣。
襟带江湖氣象雄，自是天王興復際。
春風樓閣五鳳城，玉漏聲催香霧盈。
戶外昭容鶴禁開，殿前執政鵷班行。
柳綠桃紅湖水曲，盡日歡娛猶不足。
畫船簫鼓繞雲深，彩仗旌旗吹月色。
誰知世道互翻覆，滄海倏變爲桑田。
胡笳哀怨動朝市，麋鹿來游舊陌阡。
漢宮明妃空艷麗，苑外銅仙亦灑淚。
古來社稷有興亡，豈識于今不平事。
禾黍離離迹可憐，傷心回首古苔邊。
清明寒食誰家酹，痛哭深山聞杜鵑。
旅舍聽雨
作者：柴隨亨
朝代：宋

夜長難得寐，況復雨淋淫。
百事不如意，一時都上心。
客程歧路遠，歸興海濤深。
頼有東林社，招摇賦賞音。
春日
作者：柴隨亨
朝代：宋

芳草晴時春日低，櫻桃花發亂鶑啼。
也應船上看山色，不似青山送馬蹄。
春詞
作者：柴隨亨
朝代：宋

爐烟爇盡冷衣篝，長樂鐘聲半入樓。
燕子不歸春夢斷，刺桐花月上簾鉤。
春詞
作者：柴隨亨
朝代：宋

采蘩春日詠遲遲，何事于今詠黍離。
夜到子中分旦氣，歲從寅上授人時。
野花啼鳥般般意，流水孤村岸岸移。
且向醉中歌一曲，自憐吾及共吾兒。
昭君圖
作者：柴隨亨
朝代：宋

紅顔雖命薄，猶是漢宮人。
一上玉關道，天涯淪落身。
晚春即事
作者：柴隨亨
朝代：宋

又見東風吹路塵，傷心紅紫易因循。
杜鵑啼歇三更雨，燕子銜歸一半春。
近水夕陽憑遠樹，東家飛絮落西隣。
小舟撐出前村去，忽聽人聲不見人。
江行即事
作者：柴隨亨
朝代：宋

讀罷騷經手自抄，紉蘭歸計勝誅茅。
新蠶食葉將成繭，舊燕銜泥旋補巢。
菜老花隨黄麥落，草長色與綠楊交。
一春過盡三之二，閒倚東風憶孟郊。
濯清
作者：柴隨亨
朝代：宋

世間何水獨流清，惟有箕山此一泓。
祇恨許由曾洗耳，却憐無處濯吾纓。
移松
作者：柴隨亨
朝代：宋

移種青松數寸苗，俯看微小識孤標。
他年夭矯擎寒重，莫引閒藤上碧霄。
越鎮山樓
作者：柴隨亨
朝代：宋

百尺闌干最上頭，杯中旗影動奎婁。
海通蠻島三千國，山鎮東南數百州。
草木更含天子氣，衣冠不洗晉人羞。
舊來越戰吳爭事，一曲漁歌起暮鷗。
過道州謁周濂溪故居
作者：柴隨亨
朝代：宋

迢迢豸嶺水縈紆，知是元公此結廬。
老屋至今圖太極，古碑猶在勒通書。
落花啼鳥春無恙，窗草池蓮景自如。
閒立釣游磯上石，光風霽月滿庭除。
金陵懷古
作者：柴隨亨
朝代：宋

夢覺鍾山夜半鐘，自憐寒月照山翁。
曲從玉樹歌聲斷，數逐金陵王氣終。
故老更思王化北，南人惟唱大江東。
憑闌不見豪華事，只是江豚夜起風。
錢唐寒食
作者：柴隨亨
朝代：宋

絮花如雪草如茵，寒食清明處處春。
惆悵錢塘門外路，今年人哭去年人。
雨舂
作者：柴隨亨
朝代：宋

稻粱收盡水田空，閭舍翁嫗雨後舂。
顆粒擬輸官府稅，只留糠覈過窮冬。
題白雲庵
作者：柴隨亨
朝代：宋

散策入禪扉，愁城酒解圍。
泥黄肥客屨，雲淡護僧衣。
心事溪相照，吟情雨带歸。
未盟泉石隠，林鶴背人飛。
題趙葦江雁蕩圖
作者：柴隨亨
朝代：宋

家住溫州雁蕩巔，歸帆曾載買山錢。
江山寂寂蘆花白，好似今朝紙上船。
句
作者：桂如琥
朝代：宋

云气有时迷洞口，尘埃飞不到胸中。
句
作者：桂如琥
朝代：宋

雲氣有時迷洞口，塵埃飛不到胸中。
阳华岩
作者：桂如虎
朝代：宋

天作高山势已空，地开岩窦巧玲珑。卷成璆屋垂琼佩，擘破苍崖漱玉虹。云气拥时来座上，尘埃飞不到亭中。品题自有元郎句，我辈聊书一笑同。
阳华岩
作者：桂如虎
朝代：宋

天作高山势已空，地开岩窦巧玲珑。
卷成璆屋垂琼佩，擘破苍崖潄玉虹。
云气拥时来座上，尘埃飞不到亭中。
品题自有元郎句，我辈聊书一笑同。
陽華巖
作者：桂如虎
朝代：宋

天作高山勢已空，地開巖竇巧玲瓏。
卷成璆屋垂瓊珮，擘破蒼崖潄玉虹。
雲氣擁時來座上，塵埃飛不到亭中。
品題自有元郎句，我輩聊書一笑同。
贈桂琴隠先生傅子雲韻
作者：桂柔夫
朝代：宋

君是軼羣者，當知不可覊。
淵源象山學，聲價鯉庭詩。
要路足將策，高雲翅肯垂。
餘波幸沾丐，活我出污池。
赠桂琴隐先生傅子云韵
作者：桂柔夫
朝代：宋

君是轶群者，当知不可羁。
渊源象山学，声价鲤庭诗。
要路足将策，高云翅肯垂。
余波幸沾丐，活我出污池。
赠桂琴隐先生傅子云韵
作者：桂柔夫
朝代：宋

君是轶群者，当知不可羁。渊源象山学，声价鲤庭诗。要路足将策，高云翅肯垂。馀波幸沾丐，活我出污池。
赠桂琴隠先生傅子云韵
作者：桂柔夫
朝代：宋

君是轶羣者，当知不可覊。
渊源象山学，声价鲤庭诗。
要路足将策，高云翅肯垂。
余波幸沾丐，活我出污池。
贈桂琴隠先生
作者：桂正夫
朝代：宋

重賁衡門日，盤餐愧負羈。
經年疏問道，靜夜飽聽詩。
近子覺形穢，服車羞耳垂。
快哉過庭鯉，咫尺鳳凰池。
赠桂琴隠先生
作者：桂正夫
朝代：宋
体裁：五言律诗

重贲衡门日，盘餐愧负羁。经年疏问道，静夜饱听诗。近子觉形秽，服车羞耳垂。快哉过庭鲤，咫尺凤凰池。
和傅子雲見贈
作者：桂聞詩
朝代：宋

客袖衝寒至，飄飄不受羈。
笑呵雙兔筦，亟寫錦囊詩。
雖我斑毛薄，多君青眼垂。
別懷無處著，隨夢到春池。
和傅子云见赠
作者：桂闻诗
朝代：宋

客袖冲寒至，飘飘不受羁。笑呵双兔筦，亟写锦囊诗。虽我斑毛薄，多君青眼垂。别怀无处著，随梦到春池。
和傅子云见赠
作者：桂闻诗
朝代：宋

客袖衝寒至，飘飘不受羁。
笑呵双兔筦，亟写锦囊诗。
虽我斑毛薄，多君青眼垂。
别怀无处着，随梦到春池。
句
作者：桑世昌
朝代：宋

翠添邻堑竹，红照屋山花。
句
作者：桑世昌
朝代：宋

翠添鄰塹竹，紅照屋山花。
夜对巾山塔灯呈史君李孟达寺簿
作者：桑世昌
朝代：宋

光明台畔旧曾逢，何自飞来碧海东。未问眼根齐等级，要先心地證圆通。八还究竟千光合，四面回旋一视同。坐想玉霄风月夕，超然清对一诗翁。
夜对巾山塔灯呈史君李孟达寺簿
作者：桑世昌
朝代：宋

光明台畔旧曾逢，何自飞来碧海东。
未问眼根齐等级，要先心地证圆通。
八还究竟千光合。四面回旋一视同。
坐想玉霄风月夕，超然清对一诗翁。
夜对巾山塔灯呈史君李孟达寺簿
作者：桑世昌
朝代：宋

光明台畔旧曾逢，何自飞来碧海东。
未问眼根齐等级，要先心地证圆通。
八还究竟千光合，四面回旋一视同。
坐想玉霄风月夕，超然清对一诗翁。
夜對巾山塔燈呈史君李孟達寺簿
作者：桑世昌
朝代：宋

光明臺畔舊曾逢，何自飛來碧海東。
未問眼根齊等級，要先心地證圓通。
八還究竟千光合，四面回旋一視同。
坐想玉霄風月夕，超然清對一詩翁。
寄丹丘林咏道
作者：桑世昌
朝代：宋

小别俄惊岁屡周，尺书每每寄江头。逢时共叹君肥遁，投老谁怜我倦游。书足三冬应润屋，诗成千首必经侯。一尊纵负东湖约，尚及黄花碧树秋。
寄丹丘林咏道
作者：桑世昌
朝代：宋

小别俄惊岁屡周，尺书每每寄江头。
逢时共叹君肥遯，投老谁怜我倦游。
书足三冬应润屋，诗成千首必经侯。
一尊纵负东湖约，尚及黄花碧树秋。
寄丹丘林咏道
作者：桑世昌
朝代：宋

小别俄惊岁屡周，尺书每每寄江头。
逢进共叹君肥遁，投老谁怜我倦游。
书足三冬应润屋，诗成千首必经侯。
一尊纵负东湖约，尚及黄花碧树秋。
寄丹丘林詠道
作者：桑世昌
朝代：宋

小別俄驚歲屢周，尺書每每寄江頭。
逢時共歎君肥遯，投老誰憐我倦游。
書足三冬應潤屋，詩成千首必經侯。
一尊縱負東湖約，尚及黄花碧樹秋。
毛竹山
作者：桑文炳
朝代：宋

天地有此山，植此毛竹久。
我本山中人，清風振千古。
毛竹山
作者：桑文炳
朝代：宋
体裁：五言绝句

天地有此山，植此毛竹久。我本山中人，清风振千古。
春日田园杂兴
作者：桑柘区
朝代：宋

粟爵瓜官懒觊觎，生涯云水与烟腴。
晚风一笛麦秧陇，春雨半鉏桑柘区。
可是樊迟宜请学，肯教陶亮叹将芜。
斜阳芳草关情处，更把新诗弔石湖。
春日田园杂兴
作者：桑柘区
朝代：宋

粟爵瓜官懒觊觎，生涯云水与烟腴。晚风一笛麦秧陇，春雨半锄桑柘区。可是樊迟宜请学，肯教陶亮叹将芜。斜阳芳草关情处，更把新诗吊石湖。
春日田園雜興
作者：桑柘區
朝代：宋

粟爵瓜官懶覬覦，生涯雲水與煙腴。
晚風一笛麥秧隴，春雨半鉏桑柘區。
可是樊遲宜請學，肯教陶亮歎將蕪。
斜陽芳草關情處，更把新詩弔石湖。
会课乾明寺
作者：桑正国
朝代：宋

悠悠意得自疏通，寂地因居乐性空。
幽思晓风清迫枕，静听寒雨细沾桐。
修茎竹韵澄玉箫，绿影松垂乱鬓蓬。
俦侣好邀同此适，搜吟得到几匆匆。
会课乾明寺
作者：桑正国
朝代：宋

悠悠意得自疏通，寂地因居乐性空。幽思晓风清迫枕，静听寒雨细沾桐。修茎竹韵澄箫玉，绿影松垂乱鬓蓬。俦侣好邀同此适，搜吟得到几匆匆。
会课干明寺
作者：桑正国
朝代：宋

悠悠意得自疏通，寂地因居乐性空。
幽思晓风清迫枕，静听寒雨细霑桐。
修茎竹韵澄箫玉，绿影松垂乱鬓蓬。
俦侣好邀同此适，搜吟得到几匆匆。
夏日同少游诸友登楼即事
作者：桑正国
朝代：宋
体裁：七言律诗

情闲共悦良朋好，溽暑消来过雨时。萍水远流青点小，柳堤横暝翠丝垂。轻烟晚透疏林迥，嫩卉芳迎皎月迟。清思廓然欣赏地，瞰观遥阁静联诗。
春日湖上书事
作者：桑正国
朝代：宋

卮倾好酒逢时盛，早遇春融媚景天。龟暖戏挨初绿草，燕飞轻拂乍晴烟。迟迟昼影花笼槛，郁郁香风蝶舞筵。眉似柳开眸似水，怡情自爱赏湖边。
春日湖上书事
作者：桑正国
朝代：宋

巵倾好酒逢时盛，早遇春融媚景天。
龟暖戏挨初绿草，燕飞轻拂乍晴烟。
迟迟昼影花笼槛，郁郁香风蝶舞筵。
眉似柳开眸似水，怡情自爱赏湖边。
夏日同少游諸友登樓即事
作者：桑正國
朝代：宋

情閑共悅良朋好，溽暑消來過雨時。
萍水遠流青點小，柳堤橫暝翠絲垂。
輕烟晚透疏林迥，嫩卉芳迎皎月遲。
清思廓然欣賞地，瞰觀遥閣靜聯詩。
春日湖上書事
作者：桑正國
朝代：宋

巵傾好酒逢時盛，早遇春融媚景天。
龜暖戲挨初綠草，燕飛輕拂乍晴烟。
遲遲晝影花籠檻，郁郁香風蝶舞筵。
眉似柳開眸似水，怡情自愛賞湖邊。
會課乾明寺
作者：桑正國
朝代：宋

悠悠意得自疏通，寂地因居樂性空。
幽思曉風清迫枕，靜聽寒雨細霑桐。
修莖竹韵澄簫玉，綠影松垂亂鬢蓬。
儔侶好邀同此適，搜吟得到幾匆匆。
南定楼
作者：梁介
朝代：宋

堂堂百尺楼，制作极华丽。山围与水绕，秀色相妩媚。上无狐鼠窥，下有鱼龙畏。宾友升清虚，夷落耸瞻视。南陲粗安堵，北鄙方举燧。倚楼独何为，尚下忧国泪。
南定楼
作者：梁介
朝代：宋

堂堂百尺楼，制作极华丽。
山围与水遶，秀色相妩媚。
上无狐鼠窥，下有鱼龙畏。
宾友升清虚，夷落耸瞻视。
南陲粗安堵，北鄙方举燧。
倚楼独何为，尚下忧国泪。
南定樓
作者：梁介
朝代：宋

堂堂百尺樓，製作極華麗。
山圍與水遶，秀色相嫵媚。
上無狐鼠窺，下有魚龍畏。
賓友升清虛，夷落聳瞻視。
南陲粗安堵，北鄙方舉燧。
倚樓獨何爲，尚下憂國淚。
整暇堂
作者：梁介
朝代：宋
体裁：古风

是邦无征科，为吏不劳力。今年到官初，牒诉颇纷集。大家张空簿，小家称倍息。弃责尔未能，义取犹可给。风晓便革心，老我多暇日。梦回黯空庭，小憩华胥国。
整暇堂
作者：梁介
朝代：宋

是邦無征科，爲吏不勞力。
今年到官初，牒訴頗紛集。
大家張空簿，小家稱倍息。
棄責爾未能，義取猶可給。
風曉便革心，老我多暇日。
夢回黯空庭，小憩華胥國。
止水亭
作者：梁介
朝代：宋

惊涛渺半空，怒势突千里。此岂水性哉，物有激之耳。方塘寻丈间，一泓清且泚。镜面烛须眉，水壑绝尘滓。道人修净观，此心如此水。不从苦海中，更放波澜起。
止水亭
作者：梁介
朝代：宋

惊涛渺半空，怒势突千里。
此岂水性哉，物有激之耳。
方塘寻丈间，一泓清且泚。
镜面烛须眉，水壑绝尘滓。
道人修浄观，此心如此水。
不从苦海中，更放波澜起。
止水亭
作者：梁介
朝代：宋

驚濤渺半空，怒勢突千里。
此豈水性哉，物有激之耳。
方塘尋丈間，一泓清且泚。
鏡面燭須眉，水壑絕塵滓。
道人修浄觀，此心如此水。
不從苦海中，更放波瀾起。
登卧龍山送酒
作者：梁介
朝代：宋

五馬携壺上卧龍，四夔聯騎與游從。
山中古柏歲寒色，應爲清流作意濃。
登卧龙山送酒
作者：梁介
朝代：宋

五马携壶上卧龙，四夔联骑与游从。
山中古柏岁寒色，应为清流作意浓。
筹边堂
作者：梁介
朝代：宋

筹边无它长，幸此岁有秋。吏无打门宣，民无失业忧。史君来此邦，不但肉食谋。有言天命之，为汝消穷愁。夷蜑及生齿，各异风马牛。一醉堂上樽，莫运机与筹。
筹边堂
作者：梁介
朝代：宋

筹边无它长，幸此岁有秋。
吏无打门宣，民无失业忧。
史君来此邦，不但肉食谋。
有言天命之，为汝消穷愁。
夷蜑及生齿，各异风马牛。
一醉堂上罇，莫运机与筹。
籌邊堂
作者：梁介
朝代：宋

籌邊無它長，幸此歲有秋。
吏無打門宣，民無失業憂。
史君來此邦，不但肉食謀。
有言天命之，爲汝消窮愁。
夷蜑及生齒，各異風馬牛。
一醉堂上罇，莫運機與籌。
芙蓉桥
作者：梁介
朝代：宋

法{左氵右剧}瘴疠乡，六月旱烁石。
榆柳秋不枯，蛇虺冬不蛰。
长桥坐清虚，足以度朝夕。
汲井埋深盆，芙蕖间红白。
幽香自氲氛，南薰为披拂。
虽无十丈花，有藕亦如蜜。
芙蓉桥
作者：梁介
朝代：宋

法？瘴疠乡，六月旱烁石。榆柳秋不枯，蛇虺冬不蛰。长桥坐清虚，足以度朝夕。汲井埋深盆，芙蕖间红白。幽香自氲氛，南薰为披拂。虽无十丈花，有藕亦如蜜。
芙蓉桥
作者：梁介
朝代：宋
体裁：古风

法�瘴疠乡，六月旱烁石。榆柳秋不枯，蛇虺冬不蛰。长桥坐清虚，足以度朝夕。汲井埋深盆，芙蕖间红白。幽香自氲氛，南薰为披拂。虽无十丈花，有藕亦如蜜。
芙蓉桥
作者：梁介
朝代：宋

法𤁴瘴疠乡，六月旱烁石。
榆柳秋不枯，蛇虺冬不蛰。
长桥坐清虚，足以度朝夕。
汲井埋深盆，芙蕖间红白。
幽香自氲氛，南熏为披拂。
虽无十丈花，有藕亦如蜜。
芙蓉桥
作者：梁介
朝代：宋

法𤁴瘴疠乡，六月旱烁石。榆柳秋不枯，蛇虺冬不蛰。长桥坐清虚，足以度朝夕。汲井埋深盆，芙蕖间红白。幽香自氲氛，南薰为披拂。虽无十丈花，有藕亦如蜜。
芙蓉橋
作者：梁介
朝代：宋

法𤁴瘴癘鄉，六月旱爍石。
榆柳秋不枯，蛇虺冬不蟄。
長橋坐清虛，足以度朝夕。
汲井埋深盆，芙蕖間紅白。
幽香自氳氛，南薰爲披拂。
雖無十丈花，有藕亦如蜜。
高山堂
作者：梁佐
朝代：宋

巍巅层阁倚云平，一凭阑干醉魄醒。
霁雨乱山生淡碧，带风寒竹有余青。
孤猨傍石来深磵，幽鸟衝烟入画屏。
却重高僧仙景象，蓬莱不独在沧溟。
高山堂
作者：梁佐
朝代：宋

巍巔層閣倚雲平，一凭闌干醉魄醒。
霽雨亂山生淡碧，带風寒竹有餘青。
孤猨傍石來深磵，幽鳥衝烟入畫屏。
却重高僧仙景象，蓬萊不獨在滄溟。
高山堂
作者：梁佐厚
朝代：宋

危巅层阁倚云平，一凭阑干醉魄醒。
霁雨乱山生淡碧，带风寒竹有余青。
孤猿傍石来深涧，幽鸟衝烟入画屏。
却让高僧占仙境，蓬莱不独在沧溟。
高山堂
作者：梁佐厚
朝代：宋

危巅层阁倚云平，一凭阑干醉魄醒。霁雨乱山生淡碧，带风寒竹有馀青。孤猿傍石来深涧，幽鸟冲烟入画屏。却让高僧占仙境，蓬莱不独在沧溟。
高山堂
作者：梁佐厚
朝代：宋

危巔層閣倚雲平，一凭闌干醉魄醒。
霽雨亂山生淡碧，带風寒竹有餘青。
孤猿傍石來深澗，幽鳥衝烟入畫屏。
却讓高僧占仙境，蓬萊不獨在滄溟。
次陈休应烹茗廓然亭见送韵
作者：梁克家
朝代：宋
体裁：七言绝句

已行更为玉泉留，好景烦公杰句收。紫帽峰前双鹭下，几多清兴满沧洲。
次陳休應烹茗廓然亭見送韵
作者：梁克家
朝代：宋

已行更爲玉泉留，好景煩公傑句收。
紫帽峰前雙鷺下，幾多清興滿滄洲。
賦九月梅花
作者：梁克家
朝代：宋

老菊殘梧九月霜，誰將先暖入東堂。
不因造物於人厚，肯放南枝特地香。
九鼎燮調端有待，百花羞澀敢言芳。
看來水玉渾相映，好取龍吟播樂章。
赋九月梅花
作者：梁克家
朝代：宋
体裁：七言律诗

老菊残梧九月霜，谁将先暖入东堂。不因造物于人厚，肯放南枝特地香。九鼎燮调端有待，百花羞涩敢言芳。看来水玉浑相映，好取龙吟播乐章。
春帖子
作者：梁君貺
朝代：宋

東方和氣斗回杓，龍角中星轉紫霄。
聖主問安天未曉，求衣親護玉宸朝。
春帖子
作者：梁君贶
朝代：宋
体裁：七言绝句

东方和气斗回杓，龙角中星转紫霄。圣主问安天未晓，求衣亲护玉宸朝。
句
作者：梁周翰
朝代：宋

谁似金华杨学士，十联诗在御屏间。百花将尽牡丹坼，十雨初晴太液春。宿雨一番蔬甲拆，春山几处茗旗香。
句·其一
作者：梁周翰
朝代：宋

誰似金華楊學士，十聯詩在御屏間。
句·其一
作者：梁周翰
朝代：宋

谁似金华杨学士，十联诗在御屏间。
句·其三
作者：梁周翰
朝代：宋

宿雨一番蔬甲拆，春山几处茗旗香。
句·其三
作者：梁周翰
朝代：宋

宿雨一番蔬甲拆，春山几处茗旗香。
ff。
句·其三
作者：梁周翰
朝代：宋

宿雨一番蔬甲拆，春山幾處茗旗香。
ff。
句·其二
作者：梁周翰
朝代：宋

百花将尽牡丹坼，十雨初晴太液春。
句·其二
作者：梁周翰
朝代：宋

百花將盡牡丹坼，十雨初晴太液春。
禁林宴会之什
作者：梁周翰
朝代：宋

宝书惊绝耀天章，飞白亲题赐玉堂。瑞彩上腾流素月，朗河下注映丹墙。鹤盘吴屿双翎健，鹊顾雕陵巨翼长。游雾半收悬组练，轻云斜拂驻鸾皇。墨池并获三奇宝，翠琰俱生五色光。陪宴禁林知有幸，叩头遥祝万年觞。
禁林讌会之什
作者：梁周翰
朝代：宋

宝书惊绝耀天章，飞白亲题赐玉堂。
瑞彩上腾流素月，朗河下注映丹墙。
鹤盘吴屿双翎健，鹊顾雕陵巨翼长。
游雾半收悬组练，轻云斜拂驻鸾皇。
墨池併获三奇宝，翠琰俱生五色光。
陪讌禁林知有幸，叩头遥祝万年觞。
禁林讌會之什
作者：梁周翰
朝代：宋

寶書驚絕耀天章，飛白親題賜玉堂。
瑞彩上騰流素月，朗河下注映丹牆。
鶴盤吳嶼雙翎健，鵲顧雕陵巨翼長。
遊霧半收懸組練，輕雲斜拂駐鸞皇。
墨池併獲三奇寶，翠琰俱生五色光。
陪讌禁林知有幸，叩頭遥祝萬年觴。
題義門胡氏華林書院
作者：梁周翰
朝代：宋

知有英儒伯始孫，聚書講學賁邱園。
征搜合副來賢詔，旌表宜題遍德門。
舉族爲人俱孝弟，深幽何草不蘭蓀。
小冠子夏來相示，詩版因憑寄竹軒。
题义门胡氏华林书院
作者：梁周翰
朝代：宋

知有英儒伯始孙，聚书讲学贲丘园。征搜合副来贤诏，旌表宜题遍德门。举族为人俱孝弟，深幽何草不兰荪。小冠子夏来相示，诗版因凭寄竹轩。
题义门胡氏华林书院
作者：梁周翰
朝代：宋

知有英儒伯始孙，聚书讲学贲邱园。
征搜合副来贤诏，旌表宜题遍德门。
举族为人俱孝弟，深幽何草不兰荪。
小冠子夏来相示，诗版因凭寄竹轩。
水調歌頭
作者：梁大年
朝代：宋

南極壽星現，佳氣藹庭除。誰為絳人甲子，為我一軒渠。恰喜亥成二首，還慶陽來七日，和氣漸舒徐。敬為圖南祝，一瓣問興居。傲松筠，撫龜鶴，樂蓬壺。斑衣戲舞，春滿蘭玉正森如。卻憶杜陵老子，因羨碧山學士，茅屋換銀魚。何似溫柔地，絲竹伴琴書。
水调歌头（寿隐者·十一月初七）
作者：梁大年
朝代：宋
体裁：词

南极寿星现，佳气蔼庭除。谁为绛人甲子，为我一轩渠。恰喜亥成二首，还庆阳来七日，和气渐舒徐。敬为图南祝，一瓣问兴居。傲松筠，抚龟鹤，乐蓬壶。斑衣戏舞，春满兰玉正森如。却忆杜陵老子，因羡碧山学士，茅屋换银鱼。何似温柔地，丝竹伴琴书。
满江红·九十炎光
作者：梁大年
朝代：宋
体裁：词

九十炎光，又过了、三分之一。
记当年光际，诞生良弼。
崧岳降神锺秀气，孕成间世真英杰。
妙文章、拾芥立功名，谁能敌。
周孔业，邹轲质。
伊尹志，渊明节。
袖经纶妙手，屡投班笔。
富贵一朝知己逼，封候谈笑真堪觅。
信功名、管取出长年，看箕翼。
满江红（寿太守·四月三十）
作者：梁大年
朝代：宋
体裁：词

九十炎光，又过了、三分之一。记当年光际，诞生良弼。崧岳降神钟秀气，孕成间世真英杰。妙文章、拾芥立功名，谁能敌。周孔业，邹轲质。伊尹志，渊明节。袖经纶妙手，屡投班笔。富贵一朝知已逼，封侯谈笑真堪觅。信功名、管取出长年，看箕翼。
古木空烟
作者：梁子固
朝代：宋

淡烟漠漠古城头，老树拏云瞰碧流。
鸦背夕阳添晚景，就中描出一天秋。
古木空烟
作者：梁子固
朝代：宋

淡烟漠漠古城头，老树拿云瞰碧流。鸦背夕阳添晚景，就中描出一天秋。
古木空烟
作者：梁子固
朝代：宋

淡烟漠漠古城頭，老樹拏雲瞰碧流。
鴉背夕陽添晚景，就中描出一天秋。
刘仙岩和曹辅韵
作者：梁子美
朝代：宋
体裁：七言绝句

神仙灵异古今传，穷理修真本自然。遗址宛存疑谷口，苍崖乔木耸青天。
劉仙巖和曹輔韵
作者：梁子美
朝代：宋

神仙靈異古今傳，窮理修真本自然。
遺址宛存疑谷口，蒼崖喬木聳青天。
双溪二首
作者：梁安世
朝代：宋

春霖涨合两溪平，雪浪中浮桑柘青。南市唤船撑未到，一番蓑笠满津亭。岸高平步远汀沙，落木梢头点乱鸦。舞动双龙金锁甲，兰皋影外晚红斜。
双溪二首·其一
作者：梁安世
朝代：宋
体裁：七言绝句

春霖涨合两溪平，雪浪中浮桑柘青。南市唤船撑未到，一番蓑笠满津亭。
双溪二首·其二
作者：梁安世
朝代：宋
体裁：七言绝句

岸高平步远汀沙，落木梢头点乱鸦。舞动双龙金锁甲，兰皋影外晚红斜。
句
作者：梁安世
朝代：宋

更说此州异特事，寇公归后二苏来。岁次属金知稔熟，木头点土验滂沱。蕃马步衔青苜蓿，羌儿卧唱白铜鞮。直令万乘高凡眼，不道人间例是贪。
句·其一
作者：梁安世
朝代：宋

更說此州異特事，寇公歸後二蘇來。
句·其一
作者：梁安世
朝代：宋

更说此州异特事，寇公归后二苏来。
句·其三
作者：梁安世
朝代：宋

蕃馬步銜青苜蓿，羌兒卧唱白銅鞮。
句·其三
作者：梁安世
朝代：宋

蕃马步衔青苜蓿，羌儿卧唱白铜鞮。
句·其二
作者：梁安世
朝代：宋

岁次属金知稔熟，木头点土验滂沱。
句·其二
作者：梁安世
朝代：宋

歲次屬金知稔熟，木頭點土驗滂沱。
句·其四
作者：梁安世
朝代：宋

直令万乘高凡眼，不道人间例是贪。
句·其四
作者：梁安世
朝代：宋

直令萬乘高凡眼，不道人間例是貪。
张相公祠
作者：梁安世
朝代：宋
体裁：七言绝句

五湖烟浪渺难寻，有像区区欲铸金。试问铁胎身后事，何如羽扇用时心。
張相公祠
作者：梁安世
朝代：宋

五湖煙浪渺難尋，有像區區欲鑄金。
試問鐵胎身後事，何如羽扇用時心。
桂林
作者：梁安世
朝代：宋
体裁：五言绝句

列城二十五，去国一百舍。西夷蚁穴通，南岛鲸波驾。
桂林
作者：梁安世
朝代：宋

列城二十五，去國一百舍。
西夷蟻穴通，南島鯨波駕。
石芥
作者：梁安世
朝代：宋

撷根山石贮瓶罂，柱后缄题见者赪。风味莫嫌无酝藉，杯柈亦解作聪明。愿言则嚏传心事，搔首踌蹰散宿酲。最是徂徕明道地，至今奸胆亦魂惊。
石芥
作者：梁安世
朝代：宋

撷根山石贮瓶罂，柱后缄题见者頳。
风味莫嫌无醖藉，杯柈亦解作聪明。
愿言则嚏传心事，搔首踌蹰散宿酲。
最是徂徕明道地，至今姦胆亦魂惊。
石芥
作者：梁安世
朝代：宋

擷根山石貯瓶罌，柱後緘題見者頳。
風味莫嫌無醖藉，盃柈亦解作聰明。
願言則嚏傳心事，搔首躊躕散宿酲。
最是徂徠明道地，至今姦膽亦魂驚。
秦碑一紙并古詩呈王梅溪太守
作者：梁安世
朝代：宋

公生博物好奇古，勸我搜求秦望碑。
我來稽陰且三載，夢寐絕頂雲俱馳。
事非近代問父老，鼻祖已來猶不知。
或云其山多虎狼，囦湫罅井蟠蛟螭。
魍魎木客忌人到，陰霾賊霧迷羊歧。
樵夫懸磴懼失勢，一落萬丈誰能支。
吾意此如鍾乳穴，民昔畏擾相譸欺。
曩時山東之罘石，磅砰入海無津涯。
固知秦人遊戲餘，非民之利寧一時。
暇日登臨雲門寺，僧曰若耶溪上奇。
山曰何山勢最峻，丹鶴夜宿天孫枝。
南望天臺西錢唐，下視峰岫如羣兒。
李斯篆書真刻本，昔人避亂此見之。
裹糧遂偕墨工往，扳崖貫木如鹿麋。
舉觴酹酒山之神，千古呵護煩神司。
銷鑠僅存三尺許，龜趺就鑿山石爲。
剜苔剔蘚隨手剝，面節背角摧霜皮。
老龍脫甲蛇解蛻，鋪紙拭墨漫披離。
收藏入袖恍若失，遐想往昔還嗟咨。
我聞太古功德盛，鋪寫不盡乾坤儀。
詩書紙上自不朽，金石還有磨滅期。
秦皇不慕仁義業，直謂堯舜猶瑕疵。
焚書欲蓋前代美，寧聞伏生傳有頤。
後生不廢丞相書，歌頌雖在皆浮辭。
惜哉此紙無一畫，欲記存亡人應嗤。
他年好事繼追訪，姑願首尾觀吾詩。
秦碑一纸并古诗呈王梅溪太守
作者：梁安世
朝代：宋

公生博物好奇古，劝我搜求秦望碑。
我来稽阴且三载，梦寐绝顶云俱驰。
事非近代问父老，鼻祖已来犹不知。
或云其山多虎狼，囦湫罅井蟠蛟螭。
魍魉木客忌人到，阴霾贼雾迷羊歧。
樵夫悬磴惧失势，一落万丈谁能支。
吾意此如钟乳穴，民昔畏扰相诪欺。
曩时山东之罘石，磅砰入海无津涯。
固知秦人游戏余，非民之利宁一时。
暇日登临云门寺，僧曰若耶溪上奇。
山曰何山势最峻，丹鹤夜宿天孙枝。
南望天台西钱唐，下视峰岫如羣儿。
李斯篆书真刻本，昔人避乱此见之。
裹粮遂偕墨工往，扳崖贯木如鹿麋。
举觞酹酒山之神，千古呵护烦神司。
销铄仅存三尺许，龟趺就凿山石为。
剜苔剔藓随手剥，面节背角摧霜皮。
老龙脱甲蛇解蜕，铺纸拭墨漫披离。
收藏入袖恍若失，遐想往昔还嗟咨。
我闻太古功德盛，铺写不尽干坤仪。
诗书纸上自不朽，金石还有磨灭期。
秦皇不慕仁义业，直谓尧舜犹瑕疵。
焚书欲盖前代美，宁闻伏生传有颐。
后生不废丞相书，歌颂虽在皆浮辞。
惜哉此纸无一画，欲记存亡人应嗤。
他年好事继追访，姑愿首尾观吾诗。
秦碑一纸并古诗呈王梅溪太守
作者：梁安世
朝代：宋

公生博物好奇古，劝我搜求秦望碑。我来稽阴且三载，梦寐绝顶云俱驰。事非近代问父老，鼻祖已来犹不知。或云其山多虎狼，渊湫罅井蟠蛟螭。魍魉木客忌人到，阴霾贼雾迷羊歧。樵夫悬磴惧失势，一落万丈谁能支。吾意此如钟乳穴，民昔畏扰相诪欺。曩时山东之罘石，磅砰入海无津涯。固知秦人游戏馀，非民之利宁一时。暇日登临云门寺，僧曰若耶溪上奇。山曰何山势最峻，丹鹤夜宿天孙枝。南望天台西钱唐，下视峰岫如群儿。李斯篆书真刻本，昔人避乱此见之。裹粮遂偕墨工往，扳崖贯木如鹿麋。举觞酹酒山之神，千古呵护烦神司。销铄仅存三尺许，龟趺就凿山石为。剜苔剔藓随手剥，面节背角摧霜皮。老龙脱甲蛇解蜕，铺纸拭墨漫披离。收藏入袖恍若失，遐想往昔还嗟咨。我闻太古功德盛，铺写不尽乾坤仪。诗书纸上自不朽，金石还有磨灭期。秦皇不慕仁义业，直谓尧舜犹瑕疵。焚书欲盖前代美，宁闻伏生传有颐。后生不废丞相书，歌颂虽在皆浮辞。惜哉此纸无一画，欲记存亡人应嗤。他年好事继追访，姑愿首尾观吾诗。
西江月
作者：梁安世
朝代：宋
体裁：词

南国秋光过二，宾鸿未带初寒。洞中驼褐已嫌单。洞口犹须挥扇。夕照千峰互见，晴空万象都还。羡他渔艇系澄湾。攲枕玻璃一片。
西江月
作者：梁安世
朝代：宋

南國秋光過二，賓鴻未帶初寒。洞中駝褐已嫌單。洞口猶須揮扇。夕照千峰互見，晴空永珍都還。羨他漁艇系澄灣。敧枕玻璃一片。
西江月·南国秋光过二
作者：梁安世
朝代：宋
体裁：词

南国秋光过二，宾鸿未带初寒。洞中驼褐已嫌单。洞口犹须挥扇。夕照千峰互见，晴空万象都还。羡他渔艇系澄湾。敧枕玻璃一片。
西江月·南国秋光过二
作者：梁安世
朝代：宋

赋西江月词。
南国秋光过二，宾鸿未带初寒。洞中驼褐已嫌单。洞口犹须挥扇。
夕照千峰互见，晴空万象都还。羡他渔艇系澄湾。欹枕玻璃一片。
贈王錫老
作者：梁安世
朝代：宋

審齋先生世稀有，曾是金陵一耆舊。
萬卷胸中星斗文，百篇筆下龍蛇走。
淵源更擅麟史長，碑版肯居鰐文後。
倚馬常摧鏖戰場，脫腕難供掃愁帚。
中州文獻儒一門，異縣萍蓬家百口。
恨極黄楊厄閏年，閒却玉堂揮翰手。
夜光乾沒世稱屈，遠枳卑栖價低售。
漂摇何地著此翁，忘憂夜醉長沙酒。
豈無厚祿故人來，爲辦草堂留野叟。
嗟余亦是可憐人，慚愧阿戎驚白首。
一燈續得審齋光，多少達人爲裔胄。
睠予憔悴五峰下，頻寄篇來復相壽。
年來事事淋過灰，尚有詩情閒情竇。
有時信筆不自置，憶起居家呂窠臼。
審齋樂府似花間，何必老夫疥篇右。
赠王锡老
作者：梁安世
朝代：宋

审斋先生世稀有，曾是金陵一耆旧。
万卷胸中星斗文，百篇笔下龙蛇走。
渊源更擅麟史长，碑版肯居鰐文后。
倚马常摧鏖战场，脱腕难供扫愁帚。
中州文献儒一门，异县萍蓬家百口。
恨极黄杨厄闰年，閒却玉堂挥翰手。
夜光干没世称屈，远枳卑栖价低售。
漂摇何地着此翁，忘忧夜醉长沙酒。
岂无厚禄故人来，为办草堂留野叟。
嗟余亦是可怜人，惭愧阿戎惊白首。
一灯续得审斋光，多少达人为裔胄。
睠予憔悴五峰下，频寄篇来復相寿。
年来事事淋过灰，尚有诗情閒情窦。
有时信笔不自置，忆起居家吕窠臼。
审斋乐府似花间，何必老夫疥篇右。
赠王锡老
作者：梁安世
朝代：宋

审斋先生世稀有，曾是金陵一耆旧。万卷胸中星斗文，百篇笔下龙蛇走。渊源更擅麟史长，碑版肯居鳄文后。倚马常摧鏖战场，脱腕难供扫愁帚。中州文献儒一门，异县萍蓬家百口。恨极黄杨厄闰年，閒却玉堂挥翰手。夜光乾没世称屈，远枳卑栖价低售。漂摇何地著此翁，忘忧夜醉长沙酒。岂无厚禄故人来，为办草堂留野叟。嗟余亦是可怜人，惭愧阿戎惊白首。一灯续得审斋光，多少达人为裔胄。眷予憔悴五峰下，频寄篇来复相寿。年来事事淋过灰，尚有诗情閒情窦。有时信笔不自置，忆起居家吕窠臼。审斋乐府似花间，何必老夫疥篇右。
雙溪二首·其一
作者：梁安世
朝代：宋

春霖漲合兩溪平，雪浪中浮桑柘青。
南市喚船撐未到，一番蓑笠滿津亭。
雙溪二首·其二
作者：梁安世
朝代：宋

岸高平步遠汀沙，落木梢頭點亂鴉。
舞動雙龍金鎖甲，蘭皋影外晚紅斜。
題壺天館
作者：梁安世
朝代：宋

宣政喜邊功，隆兌築州縣。
程公自名巖，刻石記所建。
得既不償費，中興棄不繕。
誕謾磨崖辭，當日妄誇衒。
英英石湖仙，改作壺天觀。
壁間之大字，莊重如峨弁。
詩文鸞鶴音，筆勢龍蛇變。
登高瞰洞戶，灕水澄如練。
勝槩聳靈臺，遐觀起三歎。
玲瓏二十四，妙墨鎸題徧。
我來爲拂塵，端若侍顔面。
邦人頌遺愛，壽骨癯且健。
今□□麟堂，安得使之見。
题壶天馆
作者：梁安世
朝代：宋

宣政喜边功，隆兑筑州县。
程公自名岩，刻石记所建。
得既不偿费，中兴弃不缮。
诞谩磨崖辞，当日妄夸衒。
英英石湖仙，改作壶天观。
壁间之大字，庄重如峨弁。
诗文鸾鹤音，笔势龙蛇变。
登高瞰洞户，灕水澄如练。
胜槩耸灵台，遐观起三叹。
玲珑二十四，妙墨镌题徧。
我来为拂尘，端若侍颜面。
邦人颂遗爱，寿骨癯且健。
今□□麟堂，安得使之见。
題畫竹絹扇面
作者：梁宗範
朝代：宋

團團紈扇阿誰綳，露出瑯玕三兩莖。
密葉旋從人意長，勁枝全藉筆毫生。
翠筠不動風常在，直節無根色自榮。
只恐半天雷雨夜，化龍應向手中成。
题画竹绢扇面
作者：梁宗范
朝代：宋

团团纨扇阿谁綳，露出琅玕三两茎。
密叶旋从人意长，劲枝全藉笔毫生。
翠筠不动风常在，直节无根色自荣。
只恐半天雷雨夜，化龙应向手中成。
题画竹绢扇面
作者：梁宗范
朝代：宋

团团纨扇阿谁绷，露出琅玕三两茎。密叶旋从人意长，劲枝全藉笔毫生。翠筠不动风常在，直节无根色自荣。只恐半天雷雨夜，化龙应向手中成。
与晦庵先生同宿清虚庵
作者：梁平叔
朝代：宋
体裁：七言绝句

幽斋共坐论功夫，借问先生识此无。悟得此中真妙诀，人间始信有仙壶。
與晦庵先生同宿清虛庵
作者：梁平叔
朝代：宋

幽齋共坐論功夫，借問先生識此無。
悟得此中真妙訣，人間始信有仙壺。
贈靈岩元長老
作者：梁彥深
朝代：宋

高僧升座息塵埃，萬慮都忘智眼開。
今日□□□□□，□知宿世有緣來。
赠灵岩元长老
作者：梁彦深
朝代：宋
体裁：七言绝句

高僧升座息尘埃，万虑都忘智眼开。今日□□□□□，□知宿世有缘来。
秦楼月·忆秦娥·春宵短
作者：梁意娘
朝代：宋
体裁：词

春宵短。香闺寂寞愁无限。愁无限。一声窗外，晓莺新啭。起来无语成娇懒。柔肠易断人难见。人难见。这些心绪，如何消遣。
茶瓶儿
作者：梁意娘
朝代：宋
体裁：词

满地落花铺绣。春色著人如酒。晓莺窗外啼杨柳。愁不奈、两眉频皱。关山杳。音尘悄。那堪是、昔年时候。盟言辜负知多少。对好景、顿成消瘦。
茶瓶儿·满地落花铺绣
作者：梁意娘
朝代：宋

满地落花铺绣。
春色着人如酒。
晓莺窗外啼杨柳。
愁不奈、两眉频皱。
关山杳。
音尘悄。
那堪是、昔年时候。
盟言辜负知多少。
对好景、顿成消瘦。
茶瓶兒
作者：梁意娘
朝代：宋

滿地落花鋪繡。春色著人如酒。曉鶯窗外啼楊柳。愁不奈、兩眉頻皺。關山杳。音塵悄。那堪是、昔年時候。盟言辜負知多少。對好景、頓成消瘦。
述怀
作者：梁意娘
朝代：宋
体裁：七言绝句

踪迹浮萍落五湖，一番相别一番疏。不知此去从何处，还许春风得见无。
述懷
作者：梁意娘
朝代：宋

蹤跡浮萍落五湖，一番相別一番疏。
不知此去從何處，還許春風得見無。
迎翠楼自赋
作者：梁文奎
朝代：宋

江山诗兴动，宇宙画图开。风捲软红去，云迎霏翠来。行藏老身矣，临眺意悠哉。倚遍栏杆曲，残阳入酒杯。
迎翠楼自赋
作者：梁文奎
朝代：宋

江山诗兴动，宇宙画图开。
风捲软红去，云迎霏翠来。
行藏老身矣，临眺意悠哉。
倚遍栏桿曲，残阳入酒杯。
迎翠樓自賦
作者：梁文奎
朝代：宋

江山詩興動，宇宙畫圖開。
風捲軟紅去，雲迎霏翠來。
行藏老身矣，臨眺意悠哉。
倚遍欄桿曲，殘陽入酒杯。
題增城進士單有明清白傳家卷
作者：梁文奎
朝代：宋

清如增江水，白如白石山。
羨爾清白人，棲遲山水門。
至清不可淆，至白不可淫。
傳子復傳孫，一心如一轍。
山同今古色，水同今古流。
載閲清白卷，山水兩悠悠。
题增城进士单有明清白传家卷
作者：梁文奎
朝代：宋

清如增江水，白如白石山。羡尔清白人，栖迟山水门。至清不可淆，至白不可淫。传子复传孙，一心如一辙。山同今古色，水同今古流。载阅清白卷，山水两悠悠。
题增城进士单有明清白传家卷
作者：梁文奎
朝代：宋

清如增江水，白如白石山。
羡尔清白人，栖迟山水门。
至清不可淆，至白不可淫。
传子復传孙，一心如一辙。
山同今古色，水同今古流。
载阅清白卷，山水两悠悠。
賀新郎
作者：梁明夫
朝代：宋

萬里朝天去。見潯陽江上，風引仙舟淮浦。到得玉階方寸地，歷歷蒼生辛苦。要盡活、江南一路。晝繡歸來沾御渥，聽邦人、簫鼓迎初度。龜與鶴，亦掀舞。前身定是磻溪呂。笑當時、八十始卜，非熊非虎。試數行年逢革卦，革命正逢湯武。真千載、風雲會遇。擬向廬山招五老，詣道山、同獻蓬萊賦。仍剪菊，薦秋露。
贺新郎·寿吕道山四十九岁
作者：梁明夫
朝代：宋
体裁：词

万里朝天去。见浔阳江上，风引仙舟淮浦。到得玉阶方寸地，历历苍生辛苦。要尽活、江南一路。昼绣归来沾御渥，听邦人、箫鼓迎初度。龟与鹤，亦掀舞。前身定是磻溪吕。笑当时、八十始卜，非熊非虎。试数行年逢革卦，革命正逢汤武。真千载、风云会遇。拟向庐山招五老，诣道山、同献蓬莱赋。仍剪菊，荐秋露。
贺新郎（寿吕道山四十九岁）
作者：梁明夫
朝代：宋

万里天去。见浔阳江上，风引仙舟淮浦。到得玉阶方寸地，历历苍生辛苦。要尽活、江南一路。昼绣归来沾御渥，听邦人、箫鼓迎初度。龟与鹤，亦掀舞。
前身定是磻溪吕。笑当时、八十始卜，非熊非虎。试数行年逢革卦，革命正逢汤武。真千载、风云会遇。拟向庐山招五老，诣道山、同献蓬莱赋。仍剪菊，荐秋露。
一萼红·怨东风
作者：梁栋
朝代：宋

怨东风。把韶华付去，秾李小桃红。黄落山空，香销水冷，此际才与君逢。敛秋思、愁肠九结，拥翠袖、应费剪裁工。晕脸迎霜，幽姿泣露，寂寞谁同。休笑梳妆淡薄，看浮花浪蕊，眼底俱空。夜帐云闲，寒城月浸，有人吟遍深丛。自前度、王郎去後，旧游处、烟草接吴宫。惟有芳卿寄言，蹙损眉峰。
一萼红·芙蓉和友人韵
作者：梁栋
朝代：宋
体裁：词

怨东风。把韶华付去，秾李小桃红。黄落山空，香销水冷，此际才与君逢。敛秋思、愁肠九结，拥翠袖、应费剪裁工。晕脸迎霜，幽姿泣露，寂寞谁同。休笑梳妆淡薄，看浮花浪蕊，眼底俱空。夜帐云闲，寒城月浸，有人吟遍深丛。自前度、王郎去后，旧游处、烟草接吴宫。惟有芳卿寄言，蹙损眉峰。
一萼红（芙蓉和友人韵）
作者：梁栋
朝代：宋

怨东风。把韵华付去，农李小桃红。黄落山空，香销水冷，此际才与君逢。敛秋思、愁肠日结，拥翠袖、应费剪裁工。晕脸迎霜，幽姿泣露，寂寞谁同。
休笑梳妆淡薄，看浮花浪蕊，眼底俱空。夜帐云闲，寒城月浸，有人吟偏深丛。自前度、王郎去后，旧游处、烟草接吴宫。惟有芳卿寄言，蹙损眉峰。
久雨有感二首
作者：梁栋
朝代：宋

冥云生八荒，骤雨忽然至。中宵揭屋破，漏湿无处避。床床不得乾，僵立见憔悴。娇儿莫啼哭，少须待晴霁。少年不学稼，老大生理拙。入山采黄精，穷冬一尺雪。虎狼正纵横，原野有白骨。伤心重伤心，吾饥何足恤。
久雨有感二首·其一
作者：梁栋
朝代：宋

冥云生八荒，骤雨忽然至。中宵揭屋破，漏湿无处避。床床不得乾，僵立见憔悴。娇儿莫啼哭，少须待晴霁。
久雨有感二首·其一
作者：梁栋
朝代：宋

冥云生八荒，骤雨忽然至。
中宵揭屋破，漏湿无处避。
床床不得干，僵立见憔悴。
娇儿莫啼哭，少须待晴霁。
久雨有感二首·其二
作者：梁栋
朝代：宋
体裁：古风

少年不学稼，老大生理拙。入山采黄精，穷冬一尺雪。虎狼正纵横，原野有白骨。伤心重伤心，吾饥何足恤。
凤凰台
作者：梁栋
朝代：宋

白髮久孤鹦鹉杯，碧梧自老凤凰台。
管夷吾亦仅如许，李谪仙今安在哉。
城郭是非秋雨外，江山形胜暮潮来。
小留只等中秋月，且放青冥万里开。
句
作者：梁栋
朝代：宋

浮云暗不见青天。千株守红死，一点反魂归。
句·其一
作者：梁栋
朝代：宋

浮云暗不见青天。
句·其二
作者：梁栋
朝代：宋

千株守红死，一点反魂归。
哀毘陵
作者：梁栋
朝代：宋
体裁：古风

荆溪水腥泊船早，落日无人行古道。髑髅有眼不识春，东风吹出青青草。荒基犹认是人家，败栅曾将当城堡。当时压境兵百万，不脱靴尖堪蹴倒。短兵相接逾四旬，毒手尊拳日攻讨。内储外援两消沈，一缕人心坚自保。孤臣守土轻性命，赤子效死涂肝脑。朝廷有爵愧降附，幽壤无恩泽枯槁。愿笺司命录英雄，收拾忠魂畀穹昊。
四禽言
作者：梁栋
朝代：宋

不如归去，锦官宫殿迷烟树。天津桥上一两声，叫破中原无住处。不如归去。脱却布裤，贫家能有几尺布。织尽寒机无得裁，可人不来廉叔度。脱却布裤。行不得也哥哥，湖南湖北春水多。九疑山前叫虞舜，奈此乾坤无路何。行不得也哥哥。
四禽言
作者：梁栋
朝代：宋

脱却布裤，贫家能有几尺布！寒机剪尽无可裁，可人不来廉叔度。脱却布裤。不如归去，锦宫宫殿迷烟树。天津桥上两三声，叫破中原无住处！不如归去。提葫芦，今年酒贱频频沽。众人皆醉我亦醉，哀哉谁问醒三闾！提葫芦。行不得也哥哥，湖南湖北秋水多。九疑山前叫虞舜，奈此乾坤无路何！行不得也哥哥。
四禽言·其一
作者：梁栋
朝代：宋

脱却布裤，贫家能有几尺布！寒机剪尽无可裁，可人不来廉叔度。脱却布裤。
四禽言·其三
作者：梁栋
朝代：宋

提葫芦，今年酒贱频频沽。众人皆醉我亦醉，哀哉谁问醒三闾！提葫芦。
四禽言·其三
作者：梁栋
朝代：宋
体裁：古风

行不得也哥哥，湖南湖北春水多。九疑山前叫虞舜，奈此乾坤无路何。行不得也哥哥。
四禽言·其二
作者：梁栋
朝代：宋

不如归去，锦宫宫殿迷烟树。天津桥上两三声，叫破中原无住处！不如归去。
四禽言·其二
作者：梁栋
朝代：宋
体裁：古风

脱却布裤，贫家能有几尺布。织尽寒机无得裁，可人不来廉叔度。脱却布裤。
四禽言·其四
作者：梁栋
朝代：宋

行不得也哥哥，湖南湖北秋水多。九疑山前叫虞舜，奈此乾坤无路何！行不得也哥哥。
四禽言四首·其一
作者：梁栋
朝代：宋
体裁：古风

不如归去，锦官宫殿迷烟树。天津桥上一两声，叫破中原无住处。不如归去。
四禽言四首·其三
作者：梁栋
朝代：宋

行不得也哥哥，湖南湖北春水多。九嶷山前叫虞舜，柰此乾坤无路何。行不得也哥哥。
四禽言四首·其三
作者：梁栋
朝代：宋

行不得也哥哥，湖南湖北春水多。
九嶷山前叫虞舜，柰此干坤无路何。
行不得也哥哥。
四禽言四首·其二
作者：梁栋
朝代：宋

脱却布袴，贫家能有几尺布。
织尽寒机无得裁，可人不来廉叔度。
脱却布袴。
四禽言四首·其四
作者：梁栋
朝代：宋

提葫芦，年来酒贱频频沽。
众人皆醉我亦醉，哀哉谁问醒三闾。
提葫芦。
多景楼
作者：梁栋
朝代：宋

思归不觉岁华侵，倦抚旌旗感慨深。
旧日家乡今日客，一年时序百年心。
城余故址元非铁，山得虚名不是金。
槛外长江成底事，英雄对酒话蹄涔。
多景楼
作者：梁栋
朝代：宋

思归不觉岁华侵，倦抚旌旗感慨深。旧日家乡今日客，一年时序百年心。城馀故址元非铁，山得虚名不是金。槛外长江成底事，英雄对酒话蹄涔。
大茅峰
作者：梁栋
朝代：宋

杖藜绝顶穷追寻，青山世路争岖嵚。
碧云遮断天外眼，春风吹老人间心。
大龙上天宝剑化，小龙入海明珠沈。
无人更守玄帝鼎，有客欲问秦皇金。
颠崖谁念受辛苦，古洞未易潜幽深。
神光不破黑暗恼，山鬼空学离骚吟。
我来俛仰一慨慷，山川良昔人民今。
安得长松撑日月，华阳世界收层阴。
一声长啸下山去，草木为我留清音。
念奴娇·一场春梦
作者：梁栋
朝代：宋

一场春梦，待从头，说与旁人听着。
罨画溪山红锦障，舞燕歌莺台阁。
碧海倾春，黄金买夜，犹道看承薄。
雕香剪玉，今生今世盟约。
须信欢乐过情，闲嗔冷妒，一阵东风恶。
韵白娇红消瘦尽，江北江南零落。
骨朽心存，恩深缘浅，忍把罗衣着。
蓬莱何处，云涛天际冥漠。
念奴娇·春梦
作者：梁栋
朝代：宋
体裁：词

一场春梦，待从头，说与傍人听著。罨画溪山红锦幛，舞燕歌莺台阁。碧海倾春，黄金买夜，犹道看承薄。雕香剪玉，今生今世盟约。须信欢乐过情，闲嗔冷妒，一阵东风恶。韵白娇红消瘦尽，江北江南零落。骨朽心存，恩深缘浅，忍把罗衣著。蓬莱何处，云涛天际冥漠。
念奴娇·春梦
作者：梁栋
朝代：宋
体裁：词

一场春梦，待从头，说与旁人听著。罨画溪山红锦障，舞燕歌莺台阁。碧海倾春，黄金买夜，犹道看承薄。雕香剪玉，今生今世盟约。须信欢乐过情，闲嗔冷妒，一阵东风恶。韵白娇红消瘦尽，江北江南零落。骨朽心存，恩深缘浅，忍把罗衣著。蓬莱何处，云涛天际冥漠。
念奴娇（春梦）
作者：梁栋
朝代：宋

一场春梦，待从头、说与傍人听著。罨画溪山红锦障，舞燕歌莺台阁。碧海倾春，黄金买夜，犹道看承薄。雕香剪玉，今生今世盟约。
须信欢乐过情，闲嗔冷妒，一阵东风恶。韵白娇红消瘦尽，江北江南零落。骨朽心存，恩深缘浅，忍把罗衣著。蓬莱何处，云涛天际冥漠。
摸鱼儿·枕寒流、碧萦衣带
作者：梁栋
朝代：宋
体裁：词

枕寒流、碧萦衣带，高台平与云倚。
燕来莺去谁为主，磨灭谪仙吟墨。
愁思里。
待说与山灵，还又羞拈起。
萧韶已矣。
甚竹实风摧，桐阴雨瘦，景物变新丽。
江山在，认得刘郎阿寄。
年来声誉休废。
英雄不博胭脂井，谁念故人衰悴。
时有几。
便凤去台空，莫厌频游此。
兴亡过耳。
任北雪迷空，东风换绿，都付梦和醉。
摸鱼儿·登凤凰台
作者：梁栋
朝代：宋

枕寒流、碧萦衣带，高台平与云倚。燕来莺去谁为主，磨灭谪仙吟墨。愁思里。待说与山灵，还又羞拈起。箫韶已矣。甚竹实风摧，桐阴雨瘦，景物变新丽。江山在，认得刘郎何寄。年来声誉休废。英雄不博胭脂井，谁念故人衰悴。时有几。便凤去台空，莫厌频游此。兴亡过耳。任北雪迷空，东风换绿，都付梦和醉。
春日郊游和友人韵
作者：梁栋
朝代：宋

忆昔东风御柳斜，枯肠一日万周车。
壮心难起泥中絮，老眼羞看雾裏花。
巷陌几家无主燕，池塘一种为官蛙。
江南寒食无烟火，白昼沈沈似月华。
春日郊游和友人韵
作者：梁栋
朝代：宋

忆昔东风御柳斜，枯肠一日万周车。壮心难起泥中絮，老眼羞看雾里花。巷陌几家无主燕，池塘一种为官蛙。江南寒食无烟火，白昼沈沈似月华。
渊明携酒图
作者：梁栋
朝代：宋

渊明无心云，才出便归岫。东皋半顷秫，所种不常有。苦恨无酒钱，閒却持杯手。今朝有一壶，携之访亲友。惜无好事人，能消几壶酒。区区谋一醉，岂望名不朽。閒吟篱下菊，自传门前柳。试问刘寄奴，还识此人不。
渊明携酒图
作者：梁栋
朝代：宋

渊明无心云，纔出便归岫。
东皋半顷秫，所种不常有。
苦恨无酒钱，閒却持杯手。
今朝有一壶，携之访亲友。
惜无好事人，能消几壶酒。
区区谋一醉，岂望名不朽。
閒吟篱下菊，自传门前柳。
试问刘寄奴，还识此人不。
登大茅峰
作者：梁栋
朝代：宋

杖藜绝顶穷追寻，青山世路争岖嵚。碧云遮断天外眼，春风吹老人间心。大龙上天宝剑化，小龙入海明珠沈。无人更守玄帝鼎，有客欲问秦皇金。巅崖谁念受辛苦，古洞未易潜幽深。神光不破幽暗恼，山鬼空作离骚吟。我来俯仰一慷慨，山川良昔人民今。安得长松撑日月，华阳世界收层阴。长啸一声下山去，草木为我留清音。
登镇海楼闻角声赋
作者：梁栋
朝代：宋
体裁：七言绝句

听彻哀吟独倚楼，碧天无际思悠悠。谁知尽是中原恨，吹到东南第一州。
白鹭亭
作者：梁栋
朝代：宋

荻花芦叶老风烟，独上秋城思渺然。
白鹭不知如许事，赤乌又隔几何年。
六朝往事秦淮水，一笛晚风江浦船。
我辈人今竟谁许，只堪渔艇夕阳边。
谒御史张月卿
作者：梁栋
朝代：宋

我家元住君邻州，我父当时亦故侯。
中原百年龙战野，南滨一日鰲吞鈎。
遗黎常恨旧隔绝，故乡喜遇新交游。
路人行行望骢马，山中却为诗淹留。
谒御史张月卿
作者：梁栋
朝代：宋

我家元住君邻州，我父当时亦故侯。中原百年龙战野，南滨一日鳌吞钩。遗黎常恨旧隔绝，故乡喜遇新交游。路人行行望骢马，山中却为诗淹留。
谢氏梅园
作者：梁栋
朝代：宋
体裁：五言绝句

纤腰冻欲折，来探前村雪。幽禽莫相猜，岁寒心似铁。
赋蔬
作者：梁栋
朝代：宋
体裁：古风

家贫忽暴富，菜种二十七。痴儿不解事，问我何从得。于义苟有违，吾宁饥不食。
赠嘉兴徐同年
作者：梁栋
朝代：宋
体裁：七言律诗

忆昔青龙在戊辰，马蹄同踏杏园春。归田令尹空书晋，执戟郎君尽美新。万事不醒中酒圣，一贫无奈讼钱神。相逢莫效穷途泣，自古求仁要得仁。
送存书记
作者：梁栋
朝代：宋
体裁：七言绝句

一声两声松子落，一片两片枫叶飞。夕阳在山新月上，道人相伴一僧归。
送李北山归建康
作者：梁栋
朝代：宋

人生无百年，胡为在远道。游子悲故乡，王孙怨芳草。有田归去来，无田归亦好。贫贱有饿死，富贵履危机。东海不可渔，西山采无薇。四方已一气，我今将安归。
送李北山归建康·其一
作者：梁栋
朝代：宋
体裁：古风

人生无百年，胡为在远道。游子悲故乡，王孙怨芳草。有田归去来，无田归亦好。
送李北山归建康·其二
作者：梁栋
朝代：宋
体裁：古风

贫贱有饿死，富贵履危机。东海不可渔，西山采无薇。四方已一气，我今将安归。
野水孤舟
作者：梁栋
朝代：宋

前村雨过溪流乱，行路迷漫都间断。孤洲尽日少人来，小舟系在垂杨岸。主人空有济川心，坐见门前水日深。袖手归来茅屋下，任他鸥鸟自浮沈。
野水孤舟
作者：梁栋
朝代：宋

前村雨过溪流乱，行路迷漫都间断。
孤洲尽日少人来，小舟繫在垂杨岸。
主人空有济川心，坐见门前水日深。
袖手归来茅屋下，任他鸥鸟自浮沈。
金陵三迁有感
作者：梁栋
朝代：宋
体裁：七言律诗

憔悴城南短李绅，多情乌帽染黄尘。读书不了平生事，阅世空存后死身。落日江山宜唤酒，西风天地正愁人。任他蜂蝶黄花老，明月园林是小春。
金陵废宫
作者：梁栋
朝代：宋
体裁：七言律诗

六代俄然又一唐，青山坐阅几兴亡。心知江左非王业，口说中原是帝乡。落日有时登北固，春风吹梦过钱塘。荆坟桧宅依然在，留与乌衣话短长。
雨花台
作者：梁栋
朝代：宋

孤云落日倚西风，历历兴亡望眼中。
山入六朝青未了，江浮五马恨无穷。
客愁已付蒲萄绿，径雨空余玛瑙红。
我亦欲谈当世事，无人唤醒紫髯翁。
雨花台
作者：梁栋
朝代：宋

春中景物尚凄然，小立崇台古树边。
潮信不嫌城寂寞，山光似与客留连。
英雄马鬣无余地，气势龙蟠得几年。
眼底兴亡总闲事，不如有酒醉花前。
雨花台
作者：梁栋
朝代：宋

春中景物尚凄然，小立崇台古树边。潮信不嫌城寂寞，山光似与客留连。英雄马鬣无馀地，气势龙蟠得几年。眼底兴亡总闲事，不如有酒醉花前。
题叶东叔宾月堂
作者：梁栋
朝代：宋
体裁：七言绝句

人生自是人间客，月亦天边寄此身。彼此虚空无着处，谁欤是主复谁宾。
题叶东叔宾月堂
作者：梁栋
朝代：宋

人生自是人间客，月亦天边寄此身。
彼此虚空无着处，谁欤是主復谁宾。
题叶东叔宾月堂
作者：梁栋
朝代：宋

人生自是人间客，月亦天边寄此身。彼此虚空无著处，谁欤是主复谁宾。
题寅叔小园
作者：梁栋
朝代：宋
体裁：七言律诗

深巷浑无市井喧，主人有客便开樽。数竿修竹三间屋，几树閒花一亩园。楚岫和云移怪石，秦淮流月下高源。此身且比渊明乐，母在高堂子候门。
黄葵
作者：梁栋
朝代：宋

乾坤有正气，间色皆为臣。名葩据中央，红紫谁敢邻。倾日不忘君，卫足恐伤身。冥然无知识，忠孝出本真。林林天地间，戴履而为人。明灵秀万物，孰不尊君亲。嗟嗟叔季后，利欲泯天伦。邈哉望帝国，产此瑞世珍。九夏不趋炎，三月不争春。高秋风露冷，孤标出清尘。背时还独立，揽芳泪沾巾。
黄葵
作者：梁栋
朝代：宋

干坤有正气，间色皆为臣。
名葩据中央，红紫谁敢邻。
倾日不忘君，卫足恐伤身。
冥然无知识，忠孝出本真。
林林天地间，戴履而为人。
明灵秀万物，孰不尊君亲。
嗟嗟叔季后，利欲泯天伦。
邈哉望帝国，产此瑞世珍。
九夏不趋炎，三月不争春。
高秋风露冷，孤标出清尘。
背时还独立，揽芳泪沾巾。
久雨有感二首·其一
作者：梁棟
朝代：宋

冥雲生八荒，驟雨忽然至。
中宵揭屋破，漏溼無處避。
牀牀不得乾，僵立見憔悴。
嬌兒莫啼哭，少須待晴霽。
久雨有感二首·其二
作者：梁棟
朝代：宋

少年不學稼，老大生理拙。
入山採黄精，窮冬一尺雪。
虎狼正縱橫，原野有白骨。
傷心重傷心，吾饑何足恤。
句·其一
作者：梁棟
朝代：宋

浮雲暗不見青天。
句·其二
作者：梁棟
朝代：宋

千株守紅死，一點反魂歸。
哀毘陵
作者：梁棟
朝代：宋

荆溪水腥泊船早，落日無人行古道。
髑髏有眼不識春，東風吹出青青草。
荒基猶認是人家，敗柵曾將當城堡。
當時壓境兵百萬，不脫靴尖堪蹴倒。
短兵相接逾四旬，毒手尊拳日攻討。
內儲外援兩消沈，一縷人心堅自保。
孤臣守土輕性命，赤子效死塗肝腦。
朝廷有爵愧降附，幽壤無恩澤枯槁。
願箋司命錄英雄，收拾忠魂畀穹昊。
四禽言四首·其一
作者：梁棟
朝代：宋

不如歸去，錦官宮殿迷煙樹。
天津橋上一兩聲，叫破中原無住處。
不如歸去。
四禽言四首·其三
作者：梁棟
朝代：宋

行不得也哥哥，湖南湖北春水多。
九嶷山前叫虞舜，柰此乾坤無路何。
行不得也哥哥。
四禽言四首·其二
作者：梁棟
朝代：宋

脫却布袴，貧家能有幾尺布。
織盡寒機無得裁，可人不來廉叔度。
脫却布袴。
四禽言四首·其四
作者：梁棟
朝代：宋

提葫蘆，年來酒賤頻頻沽。
衆人皆醉我亦醉，哀哉誰問醒三閭。
提葫蘆。
多景樓
作者：梁棟
朝代：宋

思歸不覺歲華侵，倦撫旌旗感慨深。
舊日家鄉今日客，一年時序百年心。
城餘故址元非鐵，山得虛名不是金。
檻外長江成底事，英雄對酒話蹄涔。
大茅峰
作者：梁棟
朝代：宋

杖藜絕頂窮追尋，青山世路爭嶇嶔。
碧雲遮斷天外眼，春風吹老人間心。
大龍上天寶劍化，小龍入海明珠沈。
無人更守玄帝鼎，有客欲問秦皇金。
顛崖誰念受辛苦，古洞未易潛幽深。
神光不破黑暗惱，山鬼空學離騷吟。
我來俛仰一慨慷，山川良昔人民今。
安得長松撐日月，華陽世界收層陰。
一聲長嘯下山去，草木爲我留清音。
春日郊遊和友人韻
作者：梁棟
朝代：宋

憶昔東風御柳斜，枯腸一日萬周車。
壯心難起泥中絮，老眼羞看霧裏花。
巷陌幾家無主燕，池塘一種爲官蛙。
江南寒食無煙火，白晝沈沈似月華。
淵明携酒圖
作者：梁棟
朝代：宋

淵明無心雲，纔出便歸岫。
東臯半頃秫，所種不常有。
苦恨無酒錢，閒却持盃手。
今朝有一壺，携之訪親友。
惜無好事人，能消幾壺酒。
區區謀一醉，豈望名不朽。
閒吟籬下菊，自傳門前柳。
試問劉寄奴，還識此人不。
登鎮海樓聞角聲賦
作者：梁棟
朝代：宋

聽徹哀吟獨倚樓，碧天無際思悠悠。
誰知盡是中原恨，吹到東南第一州。
白鷺亭
作者：梁棟
朝代：宋

荻花蘆葉老風煙，獨上秋城思渺然。
白鷺不知如許事，赤烏又隔幾何年。
六朝往事秦淮水，一笛晚風江浦船。
我輩人今竟誰許，只堪漁艇夕陽邊。
謁御史張月卿
作者：梁棟
朝代：宋

我家元住君鄰州，我父當時亦故侯。
中原百年龍戰野，南濱一日鰲吞鈎。
遺黎常恨舊隔絕，故鄉喜遇新交遊。
路人行行望驄馬，山中却爲詩淹留。
謝氏梅園
作者：梁棟
朝代：宋

纖腰凍欲折，來探前村雪。
幽禽莫相猜，歲寒心似鐵。
賦蔬
作者：梁棟
朝代：宋

家貧忽暴富，菜種二十七。
癡兒不解事，問我何從得。
于義苟有違，吾寧饑不食。
贈嘉興徐同年
作者：梁棟
朝代：宋

憶昔青龍在戊辰，馬蹄同踏杏園春。
歸田令尹空書晉，執戟郎君盡美新。
萬事不醒中酒聖，一貧無奈訟錢神。
相逢莫效窮途泣，自古求仁要得仁。
送存書記
作者：梁棟
朝代：宋

一聲兩聲松子落，一片兩片楓葉飛。
夕陽在山新月上，道人相伴一僧歸。
送李北山歸建康·其一
作者：梁棟
朝代：宋

人生無百年，胡爲在遠道。
遊子悲故鄉，王孫怨芳草。
有田歸去來，無田歸亦好。
送李北山歸建康·其二
作者：梁棟
朝代：宋

貧賤有餓死，富貴履危機。
東海不可漁，西山采無薇。
四方已一氣，我今將安歸。
野水孤舟
作者：梁棟
朝代：宋

前村雨過溪流亂，行路迷漫都間斷。
孤洲盡日少人來，小舟繫在垂楊岸。
主人空有濟川心，坐見門前水日深。
袖手歸來茅屋下，任他鷗鳥自浮沈。
金陵三遷有感
作者：梁棟
朝代：宋

憔悴城南短李紳，多情烏帽染黄塵。
讀書不了平生事，閲世空存後死身。
落日江山宜喚酒，西風天地正愁人。
任他蜂蝶黄花老，明月園林是小春。
金陵廢宮
作者：梁棟
朝代：宋

六代俄然又一唐，青山坐閲幾興亡。
心知江左非王業，口說中原是帝鄉。
落日有時登北固，春風吹夢過錢塘。
荆墳檜宅依然在，留與烏衣話短長。
雨花臺
作者：梁棟
朝代：宋

孤雲落日倚西風，歷歷興亡望眼中。
山入六朝青未了，江浮五馬恨無窮。
客愁已付蒲萄綠，逕雨空餘瑪瑙紅。
我亦欲談當世事，無人喚醒紫髯翁。
雨花臺
作者：梁棟
朝代：宋

春中景物尚凄然，小立崇臺古樹邊。
潮信不嫌城寂寞，山光似與客留連。
英雄馬鬣無餘地，氣勢龍蟠得幾年。
眼底興亡總閑事，不如有酒醉花前。
題寅叔小園
作者：梁棟
朝代：宋

深巷渾無市井喧，主人有客便開樽。
數竿修竹三間屋，幾樹閒花一畝園。
楚岫和雲移怪石，秦淮流月下高源。
此身且比淵明樂，母在高堂子候門。
題葉東叔賓月堂
作者：梁棟
朝代：宋

人生自是人間客，月亦天邊寄此身。
彼此虛空無著處，誰歟是主復誰賓。
鳳凰臺
作者：梁棟
朝代：宋

白髮久孤鸚鵡盃，碧梧自老鳳凰臺。
管夷吾亦僅如許，李謫仙今安在哉。
城郭是非秋雨外，江山形勝暮潮來。
小留只等中秋月，且放青冥萬里開。
黄葵
作者：梁棟
朝代：宋

乾坤有正氣，間色皆爲臣。
名葩據中央，紅紫誰敢鄰。
傾日不忘君，衛足恐傷身。
冥然無知識，忠孝出本真。
林林天地間，戴履而爲人。
明靈秀萬物，孰不尊君親。
嗟嗟叔季後，利欲泯天倫。
邈哉望帝國，産此瑞世珍。
九夏不趨炎，三月不爭春。
高秋風露冷，孤標出清塵。
背時還獨立，攬芳淚沾巾。
題周坦戴氏桂林池館
作者：梁泰來
朝代：宋

地偏不受點塵侵，日涉園亭得趣深。
竹外移梅曾闢徑，月中分桂定成林。
雲山環碧醉人眼，池水澂泓鑒此心。
淨几明窗瀟灑儘，時携好客一凭臨。
龜山亦好軒
作者：梁泰來
朝代：宋

人在遠堂山下居，家有遠堂堂上書。
階苔簾草意自如，有書可讀山可廬。
人於富貴不肯足，我於貧賤樂有餘。
相逢休問我何好，亦有好處人未知。
一池斗大泉可掬，一波掌平數叢菊。
菊吾金，泉吾玉，何用封侯萬鍾粟。
君不見孔門樂處無日無，疏食飲水肱常曲。
题周坦戴氏桂林池馆
作者：梁泰来
朝代：宋

地偏不受点尘侵，日涉园亭得趣深。竹外移梅曾辟径，月中分桂定成林。云山环碧醉人眼，池水澄泓鉴此心。净几明窗潇洒尽，时携好客一凭临。
题周坦戴氏桂林池馆
作者：梁泰来
朝代：宋

地偏不受点尘侵，日涉园亭得趣深。
竹外移梅曾闢径，月中分桂定成林。
云山环碧醉人眼，池水澄泓鉴此心。
净几明窗潇洒尽，时携好客一凭临。
题周垣戴氏桂林池馆
作者：梁泰来
朝代：宋

地偏不受点尘侵，日涉园亭得趣深。
竹外移梅曾辟径，月中分桂定成林。
云山环碧醉人眼，池水澂泓鉴此心。
净几明窗潇洒尽，时携好客一凭临。
龟山亦好轩
作者：梁泰来
朝代：宋

人在远堂山下居，家有远堂堂上书。
阶苔帘草意自如，有书可读山可庐。
人于富贵不肯足，我于贫贱乐有余。
相逢休问我何好，亦有好处人未知。
一池斗大泉可掬，一波掌平数丛菊。
菊吾金，泉吾玉，何用封侯万钟粟。
君不见孔门乐处无日无，疏食饮水肱常曲。
龟山亦好轩
作者：梁泰来
朝代：宋

人在远堂山下居，家有远堂堂上书。阶苔帘草意自如，有书可读山可庐。人于富贵不肯足，我于贫贱乐有馀。相逢休问我何好，亦有好处人未知。一池斗大泉可掬，一波掌平数丛菊。菊吾金，泉吾玉，何用封侯万钟粟。君不见孔门乐处无日无，疏食饮水肱常曲。
龟山亦好轩
作者：梁泰来
朝代：宋

人在远堂山下居，家有远堂堂上书。
阶苔帘草意自如，有书可读山可庐。
人於富贵不肯足，我於贫贱乐有余。
相逢休问我何好，亦有好处人未知。
一池斗大泉可掬，一波掌平数丛菊。
菊吾金，泉吾玉，何用土封侯万锺粟。
君不见孔门乐处无日无，疏食饮水肱常曲。
驾幸太学
作者：梁焘
朝代：宋

原庙亲持十月觞，天回宝辇款虞庠。当阳赭幄翔龙座，属地霜袍振鹭行。拭目向儒移美俗，虚怀稽古自兴王。太平重见清风颂，嘉句飞传到玉堂。
驾幸太学
作者：梁焘
朝代：宋

原庙亲持十月觞，天迴宝辇款虞庠。
当阳赭幄翔龙座，属地霜袍振鹭行。
拭目嚮儒移美俗，虚怀稽古自兴王。
太平重见清风颂，嘉句飞传到玉堂。
駕幸太學
作者：梁燾
朝代：宋

原廟親持十月觴，天迴寶輦款虞庠。
當陽赭幄翔龍座，屬地霜袍振鷺行。
拭目嚮儒移美俗，虛懷稽古自興王。
太平重見清風頌，嘉句飛傳到玉堂。
題徐氏金湖書院
作者：梁白
朝代：宋

烟霞縹緲鎖仙鄉，萬卷詩書一草堂。
孝義聲華輝北闕，門閭烜赫照南方。
千尋瀑布侵肌冷，四季閒花撲鼻香。
正是人間無敵處，王公詩版砌虹梁。
题徐氏金湖书院
作者：梁白
朝代：宋

烟霞缥缈锁仙乡，万卷诗书一草堂。
孝义声华辉北阙，门闾烜赫照南方。
千寻瀑布侵肌冷，四季閒花扑鼻香。
正是人间无敌处，王公诗版砌虹梁。
春日田园杂兴二首
作者：梁相
朝代：宋

膏雨初晴布过啼，村村景物征熙熙。
谁知农圃无穷乐，自与莺花有旧期。
彭泽归来惟种柳，石湖老去最能诗。
桃红李白新秧绿，间著东风总不知。
春日田园杂兴二首
作者：梁相
朝代：宋

麦畴连草色，蔬迳带芜痕。
布过叫残雨，杏花开半村。
吾生老农圃，世事付儿孙。
但遇芳菲景，高歌酒满尊。
春日田园杂兴二首·其一
作者：梁相
朝代：宋

膏雨初晴布谷啼，村村景物正熙熙。谁知农圃无穷乐，自与莺花有旧期。彭泽归来惟种柳，石湖老去最能诗。桃红李白新秧绿，问著东风总不知。
春日田园杂兴二首·其一
作者：梁相
朝代：宋

膏雨初晴布谷啼，村村景物正熙熙。
谁知农圃无穷乐，自与鶑花有旧期。
彭泽归来惟种柳，石湖老去最能诗。
桃红李白新秧绿，问着东风总不知。
春日田园杂兴二首·其二
作者：梁相
朝代：宋
体裁：五言律诗

麦畴连草色，蔬径带芜痕。布谷叫残雨，杏花开半村。吾生老农圃，世事付儿孙。但遇芳菲景，高歌酒满尊。
春日田园杂兴二首·其二
作者：梁相
朝代：宋

麦畴连草色，蔬径带芜痕。布谷叫残雨，杏花开半村。吾生老农圃，世事付儿孙。但遇芳菲景，高歌酒满尊。膏雨初晴布谷啼，村村景物正熙熙。谁知农圃无穷乐，自与莺花有旧期。彭泽归来惟种柳，石湖老去最能诗。桃红李白新秧绿，问著东风总不知。
春日田園雜興二首·其一
作者：梁相
朝代：宋

膏雨初晴布穀啼，村村景物正熙熙。
誰知農圃無窮樂，自與鶑花有舊期。
彭澤歸來惟種柳，石湖老去最能詩。
桃紅李白新秧綠，問著東風總不知。
春日田園雜興二首·其二
作者：梁相
朝代：宋

麥疇連草色，蔬逕带蕪痕。
布穀叫殘雨，杏花開半村。
吾生老農圃，世事付兒孫。
但遇芳菲景，高歌酒滿尊。
冲虚观
作者：梁真素
朝代：宋
体裁：七言律诗

三千六百丈罗浮，来今往古得仙游。转头丹葛如昨日，接武苏辕能几秋。石洞尚听黄鹤语，铁桥仍见紫云留。当时野老呕吟地，试问山灵记得否。
沖虛觀
作者：梁真素
朝代：宋

三千六百丈羅浮，來今往古得仙遊。
轉頭丹葛如昨日，接武蘇轅能幾秋。
石洞尚聽黄鶴語，鐵橋仍見紫雲留。
當時野老嘔吟地，試問山靈記得否。
廓然亭
作者：梁知录
朝代：宋
体裁：七言律诗

危亭缥渺斗星傍，俯槛连云挂碧苍。航快远随飞鸟下，树秾阴覆酒樽凉。胡床坐久景方见，诗句评多味最长。况有青山对挥麈，每逢高论赏仇香。
廓然亭
作者：梁知錄
朝代：宋

危亭縹渺斗星傍，俯檻連雲掛碧蒼。
航快遠隨飛鳥下，樹穠陰覆酒樽凉。
胡床坐久景方見，詩句評多味最長。
况有青山對揮麈，每逢高論賞仇香。
句
作者：梁立曦
朝代：宋

遗像梁朝佛。
句
作者：梁立曦
朝代：宋

遺像梁朝佛。
湖山楼
作者：梁竑
朝代：宋

千峰背负乌聊山，一区面蛰龙停渊。壶中日月自天地，淮南鸡犬皆神仙。当湖次第列小隐，花坞直与山房连。海棠成径当步障，藕花满洲宜泛船。竹斋潇潇碧玉干，菊坡采采黄金钱。月观无云饱秋色，风松有雷惊昼眠。流杯不减昔曲水，烹茶况汲今蒙泉。山家四时无不好，跨蹇扶筇性所便。主人早岁取科第，策足要津先著鞭。声名藉甚四十载，三朝眷注知才贤。方今圣人勇于治，搜罗侧隐无弃捐。乡里老成相继出，如公自合比其肩。遂持一节向江右，即赐十行朝日边。那知念念作归计，把玩图画心茫然。他日乞身谅未晚，赤松黄石相忘年。观公名楼自有意，流行坎止岂非天。扁舟过公一夕耳，心屡欲往身无缘。逮公来归我亦老，卜邻共赋招隐篇。
湖山楼
作者：梁竑
朝代：宋

千峰背负乌聊山，一区面蛰龙停渊。
壶中日月自天地，淮南鸡犬皆神仙。
当湖次第列小隠，花坞直与山房连。
海棠成径当步障，藕花满洲宜泛船。
竹斋潇潇碧玉干，菊坡采采黄金钱。
月观无云饱秋色，风松有雷惊昼眠。
流杯不减昔曲水，烹茶况汲今蒙泉。
山家四时无不好，跨蹇扶筇性所便。
主人早岁取科第，策足要津先着鞭。
声名藉甚四十载，三朝眷注知才贤。
方今圣人勇于治，搜罗侧隠无弃捐。
乡里老成相继出，如公自合比其肩。
遂持一节向江右，即赐十行朝日边。
那知念念作归计，把玩图画心茫然。
他日乞身谅未晚，赤松黄石相忘年。
观公名楼自有意，流行坎止岂非天。
扁舟过公一夕耳，心屡欲往身无缘。
逮公来归我亦老，卜隣共赋招隠篇。
湖山樓
作者：梁竑
朝代：宋

千峰背負烏聊山，一區面蟄龍停淵。
壺中日月自天地，淮南雞犬皆神仙。
當湖次第列小隠，花塢直與山房連。
海棠成徑當步障，藕花滿洲宜泛船。
竹齋瀟瀟碧玉幹，菊坡采采黄金錢。
月觀無雲飽秋色，風松有雷驚晝眠。
流杯不減昔曲水，烹茶况汲今蒙泉。
山家四時無不好，跨蹇扶筇性所便。
主人早歲取科第，策足要津先著鞭。
聲名藉甚四十載，三朝眷注知才賢。
方今聖人勇於治，搜羅側隠無棄捐。
鄉里老成相繼出，如公自合比其肩。
遂持一節向江右，即賜十行朝日邊。
那知念念作歸計，把玩圖畫心茫然。
他日乞身諒未晚，赤松黄石相忘年。
觀公名樓自有意，流行坎止豈非天。
扁舟過公一夕耳，心屢欲往身無緣。
逮公來歸我亦老，卜隣共賦招隠篇。
題陸賈大夫廟
作者：梁竑
朝代：宋

劉郎辛苦逐秦鹿，尚欲長鞭及馬腹。
蠻夷大長夢不驚，海邊椎髻乘黄屋。
江淮貔貅始閑暇，忍使驅令渡篁竹。
陸生手持尺二組，喚起老子同分肉。
詩書尚曉駡儒翁，豈憂桀驁難拘束。
築壇再拜受王印，雄辨泠泠聽不足。
當時未有北人輔，留寓年深染汙俗。
乍聞高論耳目清，如掩笙簧奏冰玉。
境中勝處應更履，更泝餘皇到山麓。
大夫何獨粵人重，漢廷公卿俱竦服。
陳平奇計須深念，張子全身甘辟穀。
此外候王希識字，带礪功存半誅戮。
惟君坐使將相歡，燕喜優游劉氏福。
年少終軍學高步，空有英稱命難續。
乃知智者應世間，妙似庖丁奏刀熟。
往事浮雲變滅盡，越水悠悠浸山綠。
荒祠寂寞傍僧居，日暮饑鴉噪喬木。
我來三歎重遲留，爲酌寒泉薦秋菊。
题陆贾大夫庙
作者：梁竑
朝代：宋

刘郎辛苦逐秦鹿，尚欲长鞭及马腹。
蛮夷大长梦不惊，海边椎髻乘黄屋。
江淮貔貅始闲暇，忍使驱令渡篁竹。
陆生手持尺二组，唤起老子同分肉。
诗书尚晓駡儒翁，岂忧桀骜难拘束。
筑坛再拜受王印，雄辨泠泠听不足。
当时未有北人辅，留寓年深染污俗。
乍闻高论耳目清，如掩笙簧奏冰玉。
境中胜处应更履，更泝余皇到山麓。
大夫何独粤人重，汉廷公卿俱竦服。
陈平奇计须深念，张子全身甘辟谷。
此外候王希识字，带砺功存半诛戮。
惟君坐使将相欢，燕喜优游刘氏福。
年少终军学高步，空有英称命难续。
乃知智者应世间，妙似庖丁奏刀熟。
往事浮云变灭尽，越水悠悠浸山绿。
荒祠寂寞傍僧居，日暮饥鸦噪乔木。
我来三叹重迟留，为酌寒泉荐秋菊。
题陆贾大夫庙
作者：梁竑
朝代：宋

刘郎辛苦逐秦鹿，尚欲长鞭及马腹。蛮夷大长梦不惊，海边椎髻乘黄屋。江淮貔貅始闲暇，忍使驱令渡篁竹。陆生手持尺二组，唤起老子同分肉。诗书尚晓骂儒翁，岂忧桀骜难拘束。筑坛再拜受王印，雄辨泠泠听不足。当时未有北人辅，留寓年深染污俗。乍闻高论耳目清，如掩笙簧奏冰玉。境中胜处应更履，更溯馀皇到山麓。大夫何独粤人重，汉廷公卿俱竦服。陈平奇计须深念，张子全身甘辟谷。此外候王希识字，带砺功存半诛戮。惟君坐使将相欢，燕喜优游刘氏福。年少终军学高步，空有英称命难续。乃知智者应世间，妙似庖丁奏刀熟。往事浮云变灭尽，越水悠悠浸山绿。荒祠寂寞傍僧居，日暮饥鸦噪乔木。我来三叹重迟留，为酌寒泉荐秋菊。
句
作者：梁純
朝代：宋

好峰又是來當面，不惜遲遲下馬看。
句
作者：梁纯
朝代：宋

好峰又是来当面，不惜迟迟下马看。
題南山池
作者：梁藻
朝代：宋

翡翠戲翻荷葉雨，鷺鷥飛破竹林烟。
時沽村酒臨軒酌，旋碾新茶靠石煎。
题南山池
作者：梁藻
朝代：宋

翡翠戏翻荷叶雨，鹭鸶飞破竹林烟。
时沽村酒临轩酌，旋碾新茶靠石煎。
月夜懷林叔剛
作者：梁該
朝代：宋

凉生秋雨霽，華月上疏林。
因聽落葉響，稍知秋意深。
芳歲倏已徂，白髮鬢邊侵。
故人渺何許，日夜懷徽音。
無由親蘭藻，何以慰沖襟。
雲中徒矯首，露下空長吟。
月夜怀林叔刚
作者：梁该
朝代：宋

凉生秋雨霁，华月上疏林。因听落叶响，稍知秋意深。芳岁倏已徂，白发鬓边侵。故人渺何许，日夜怀徽音。无由亲兰藻，何以慰冲襟。云中徒矫首，露下空长吟。
月夜怀林叔刚
作者：梁该
朝代：宋

凉生秋雨霁，华月上疏林。
因听落叶响，稍知秋意深。
芳岁倏已徂，白髮鬓边侵。
故人渺何许，日夜怀徽音。
无由亲兰藻，何以慰冲襟。
云中徒矫首，露下空长吟。
題靈洞天福院
作者：梁頠
朝代：宋

門外落將三市隔，此中人是幾生修。
千尋古木含雲翠，一派寒泉繞檻流。
题灵洞天福院
作者：梁頠
朝代：宋
体裁：七言绝句

门外落将三市隔，此中人是几生修。千寻古木含云翠，一派寒泉绕槛流。
厭氣臺
作者：梁顥
朝代：宋

天生王氣何能厭，嬴氏空勞築此臺。
今日我來臺上看，殘春寂寞野花開。
存目
作者：梁顥
朝代：宋

詩題：謝恩詩詩句：天福三年來應舉，熙雍二載始成名。
饒他白髮巾中滿，且喜青雲足下生。
觀榜更無朋輩在，歸家惟有子孫迎。
也知年少登科好，爭奈龍頭屬老成。
寒食值雨
作者：梁顥
朝代：宋

春波微綠草連門，寒食煙光可斷魂。
細雨隔簾煙火滅，落花風動欲黄昏。
寒食寓懷
作者：梁顥
朝代：宋

明日一百五，春風餘幾何。
愁隨新火出，病憶故人多。
草色牆陰合，花香宿雨和。
耿懷殊不寐，終夕扣壺歌。
贈淳于公歸養
作者：梁顥
朝代：宋

懇辭浮宦振家聲，懸憶高堂指去程。
選籍便通閨籍美，綵衣兼映錦衣榮。
推恩半俸供甘旨，守道全家試滿盈。
我恨無親可歸養，與君言別若爲情。
厌气台
作者：梁颢
朝代：宋
体裁：七言绝句

天生王气何能厌，嬴氏空劳筑此台。今日我来台上看，残春寂寞野花开。
存目
作者：梁颢
朝代：宋

诗题：谢恩诗诗句：天福三年来应举，熙雍二载始成名。
饶他白髮巾中满，且喜青云足下生。
观榜更无朋辈在，归家惟有子孙迎。
也知年少登科好，争奈龙头属老成。
寒食值雨
作者：梁颢
朝代：宋
体裁：七言绝句

春波微绿草连门，寒食烟光可断魂。细雨隔帘烟火灭，落花风动欲黄昏。
寒食寓怀
作者：梁颢
朝代：宋

明日一百五，春风余几何。
愁随新火出，病忆故人多。
草色墙阴合。花香宿雨和。
耿怀殊不寐，终夕扣壶歌。
寒食寓怀
作者：梁颢
朝代：宋

明日一百五，春风余几何。
愁随新火出，病忆故人多。
草色墙阴合，花香宿雨和。
耿怀殊不寐，终夕扣壶歌。
寒食寓怀
作者：梁颢
朝代：宋

明日一百五，春风馀几何。愁随新火出，病忆故人多。草色墙阴合，花香宿雨和。耿怀殊不寐，终夕扣壶歌。
赠淳于公归养
作者：梁颢
朝代：宋

恳辞浮宦振家声，悬忆高堂指去程。
选籍便通闺籍美，彩衣兼映锦衣荣。
推恩半俸供甘旨，守道全家试满盈。
我恨无亲可归养，与君言别若为情。
赠淳于公归养
作者：梁颢
朝代：宋
体裁：七言律诗

恳辞浮宦振家声，悬忆高堂指去程。选籍便通闺籍美，綵衣兼映锦衣荣。推恩半俸供甘旨，守道全家试满盈。我恨无亲可归养，与君言别若为情。
送僧归天宁万年禅院
作者：梁鼎
朝代：宋
体裁：七言律诗

谈空玉殿君恩厚，归兴兰舟泽国赊。禅室冷思沧海雪，吟楼晴忆赤城霞。经吴屐滑当梅雨，到寺衣香近桂花。深愧尘缨未能去，石桥前瀑共尝茶。
送僧歸天寧萬年禪院
作者：梁鼎
朝代：宋

談空玉殿君恩厚，歸興蘭舟澤國賒。
禪室冷思滄海雪，吟樓晴憶赤城霞。
經吳屐滑當梅雨，到寺衣香近桂花。
深愧塵纓未能去，石橋前瀑共嘗茶。
題仙都山
作者：梁鼎
朝代：宋

黄帝升天台，高名壯斗牛。
孤根斜照水，寒色不知秋。
藐與羣峰並，圓如一笋抽。
曉妨殘月下，晴礙落星流。
危定勝崑閬，登應見沃洲。
愛深無盡處，目極更遲留。
题仙都山
作者：梁鼎
朝代：宋

黄帝升天台，高名壮斗牛。
孤根斜照水，寒色不知秋。
藐与羣峰并，圆如一笋抽。
晓妨残月下，晴碍落星流。
危定胜昆阆，登应见沃洲。
爱深无尽处，目极更迟留。
题仙都山
作者：梁鼎
朝代：宋

黄帝升天台，高名壮斗牛。孤根斜照水，寒色不知秋。藐与群峰并，圆如一笋抽。晓妨残月下，晴碍落星流。危定胜昆阆，登应见沃洲。爱深无尽处，目极更迟留。
却聘
作者：梅国淳
朝代：宋

野人不惯服冠裳，散发披襟兴味长。他日麒麟应有楦，愿留苏武牧羝羊。
却聘
作者：梅国淳
朝代：宋

野人不惯服冠裳，散髮披襟兴味长。
他日麒麟应有楦，愿留苏武牧羝羊。
却聘
作者：梅國淳
朝代：宋

野人不慣服冠裳，散髮披襟興味長。
他日麒麟應有楦，願留蘇武牧羝羊。
再游石台
作者：梅均
朝代：宋
体裁：五言律诗

忆昔经行处，如今两见秋。山川旧相识，泉石记曾游。槐国未为守，醉乡先拜侯。拥炉听僧话，忘却客中愁。
再遊石臺
作者：梅均
朝代：宋

憶昔經行處，如今兩見秋。
山川舊相識，泉石記曾遊。
槐國未爲守，醉鄉先拜侯。
擁爐聽僧話，忘却客中愁。
游石台寺遇雪
作者：梅均
朝代：宋

人言十月小春回，谁酿寒云作雪醅。
天女戏抛羣玉佩，风姨吹散万银杯。
竹非为米腰皆折，山不因愁髮尽皑。
冻合诗肩不成句，六花时入轿窗来。
游石台寺遇雪
作者：梅均
朝代：宋

人言十月小春回，谁酿寒云作雪醅。
天女戏抛群玉佩，风姨吹散万解杯。
竹非为米腰皆折，山不因愁发尽皑。
冻合诗肩不成句，六花时入轿窗来。
游石台寺遇雪
作者：梅均
朝代：宋

人言十月小春回，谁酿寒云作雪醅。天女戏抛群玉佩，风姨吹散万银杯。竹非为米腰皆折，山不因愁发尽皑。冻合诗肩不成句，六花时入轿窗来。
遊石臺寺遇雪
作者：梅均
朝代：宋

人言十月小春回，誰釀寒雲作雪醅。
天女戲拋羣玉珮，風姨吹散萬銀杯。
竹非爲米腰皆折，山不因愁髮盡皚。
凍合詩肩不成句，六花時入轎窗來。
千秋歲引
作者：梅坡
朝代：宋

兩葉蓂開，千年桃熟，恰近秋期十三日。壽星輝映福星現，壽山高對城山立。蕊宮仙，王母宴，瑤池客。齊勸芳樽斟玉液。齊唱新詞翻玉笛。歲歲今朝陪燕集。榮華富貴長年出，重重錦上花添色。謝庭蘭，燕山桂，登科必。
水調歌頭
作者：梅坡
朝代：宋

五月進農黍，三葉換階蓂。不知今夕何夕，嵩嶽慶生申。蓮幕泮宮小試，花懸二車遍歷，所至藹芳聲。一札頒明詔，千里寄專城。席方溫，邊報警，塞飛塵。腹中數萬兵甲，笑卻狄人兵。金印明年如鬥，黃閣有人引類，闊步到公卿。遙拜祝椿算，長願侍楓宸。
水调歌头·五月进农黍
作者：梅坡
朝代：宋
体裁：词

五月进农黍，三叶换阶蓂。
不知今夕何夕，嵩岳庆生申。
莲幕泮宫小试，花悬二车遍历，所至蔼芳声。
一札颁明诏，千里寄专城。
席方温，边报警，塞飞尘。
腹中数万兵甲，笑却狄人兵。
金印明年如斗，黄阁有人引类，阔步到公卿。
遥拜祝椿算，长愿侍枫宸。
满江红（四月初六）
作者：梅坡
朝代：宋

天佑生贤，安排处、麦秋六日。人尽道、英雄慷慨，中兴人物。佛祖庆生宜后两，洞宾初度犹迟七。欲急流勇退作神仙，如何得。
州县考，劳书绩。东西府，今虚席。看台星北拱，寿星南极。即见紫泥书下逮，须还班头立。愿得君、千载庆风云，齐箕翼。
滿江紅
作者：梅坡
朝代：宋

天佑生賢，安排個、麥秋六日。人盡道、英雄慷慨，中興人物。佛祖慶生宜後兩，洞賓初度猶遲七。欲急流勇退作神仙，如何得。州縣考，勞書績。東西府，今虛席。看臺星北拱，壽星南極。即見紫泥書下逮，須還玉筍班頭立。願得君、千載慶風雲，齊箕翼。
句
作者：梅執禮
朝代：宋

有令可干難閉戶，無人堪訪懶移舟。
宣和四年東陽梅某出守蘄州以五月十九日齋宿山谷黎明奉親朝謁真源萬壽宮少休五雲寺賦此
作者：梅執禮
朝代：宋

灊高夙所仰，妙想嗟未圓。
邂逅一麾出，安輿奉華顛。
駸駸涉勝境，獲締香火緣。
徘徊慶基殿，稽首頌堯年。
徐步俯松杪，幽尋值靈篇。
軒窗散急雨，四座屯霏煙。
向來玉京夢，了了墮目前。
恍疑雞犬資，今在第幾天。
平生修無怍，自視應得仙。
孺子審可教，凡軀佇加鞭。
滁州希真堂並蒂菊
作者：梅執禮
朝代：宋

前輩風流掃地空，秋香無復伍春紅。
旋培數本當幽砌，忽作雙英滿翠叢。
可但斷金私雨露，故應連璧傲霜風。
得來稱瑞毋輕剪，留此甘棠壽醉翁。
满庭芳·嘲杏俏
作者：梅娇
朝代：宋
体裁：词

一种阳和，玉英初纵，雪天分外精神。冰肌肉骨，别是一家春。楼上笛声三弄，百花都未知音。明窗畔，临风对月，曾结岁寒盟。笑杏花何太晚，迟疑不发，等待春深。只宜远望，举目似烧林。丽质芳姿虽好，一时取媚东君。争如我，青青结子，金鼎内调羹。
滿庭芳
作者：梅嬌
朝代：宋

一種陽和，玉英初縱，雪天分外精神。冰肌肉骨，別是一家春。樓上笛聲三弄，百花都未知音。明窗畔，臨風對月，曾結歲寒盟。笑杏花何太晚，遲疑不發，等待春深。只宜遠望，舉目似燒林。麗質芳姿雖好，一時取媚東君。爭如我，青青結子，金鼎內調羹。
句
作者：梅州民
朝代：宋

曾氏井泉千古冽，蒲侯心事一般清。
题灵山绢机石
作者：梅应发
朝代：宋

山涧山湍流，媪神閟崛奇。
不作江湖迥，縠水清而漪。
异哉灵山灵，幻此天然机。
杼轴驰红女，朝朝忙茧丝。
不见玉指劳，便制鲛室衣。
民家得此练，应宽缕征期。
两岸藓磴滑，谁敢拭眼窥。
却宜就暑饮，六月霜雪飞。
题灵山绢机石
作者：梅应发
朝代：宋
体裁：古风

山涧来湍流，媪神閟崛奇。不作江湖迥，縠水清而漪。异哉灵山灵，幻此天然机。杼轴驰红女，朝朝忙茧丝。不见玉指劳，便制鲛室衣。民家得此练，应宽缕征期。两岸藓磴滑，谁敢拭眼窥。却宜就暑饮，六月霜雪飞。
复泸凯歌
作者：梅应春
朝代：宋

重壁山前瑞色开，浮环夜渡捷骑来。一旗金鼓辕门晓，唤得满城生意回。休讶朝家奏报迟，平生忠孝鬼神知。但留一片丹心在，会有天回地转时。
復泸凯歌·其一
作者：梅应春
朝代：宋
体裁：七言绝句

重壁山前瑞色开，浮环夜渡捷骑来。一旗金鼓辕门晓，唤得满城生意回。
復泸凯歌·其二
作者：梅应春
朝代：宋
体裁：七言绝句

休讶朝家奏报迟，平生忠孝鬼神知。但留一片丹心在，会有天回地转时。
復瀘凱歌·其一
作者：梅應春
朝代：宋

重壁山前瑞色開，浮環夜渡捷騎來。
一旗金鼓轅門曉，喚得滿城生意回。
復瀘凱歌·其二
作者：梅應春
朝代：宋

休訝朝家奏報遲，平生忠孝鬼神知。
但留一片丹心在，會有天回地轉時。
題靈山絹機石
作者：梅應發
朝代：宋

山澗來湍流，媼神閟崛奇。
不作江湖迥，縠水清而漪。
異哉靈山靈，幻此天然機。
杼軸馳紅女，朝朝忙繭絲。
不見玉指勞，便製鮫室衣。
民家得此練，應寬縷征期。
兩岸蘚磴滑，誰敢拭眼窺。
却宜就暑飲，六月霜雪飛。
句
作者：梅执礼
朝代：宋

有令可干难闭户，无人堪访懒移舟。
宣和四年东阳梅某出守蕲州以五月十九日斋宿山谷黎明奉亲朝谒真源万寿宫少休五云寺赋此
作者：梅执礼
朝代：宋
体裁：古风

灊高夙所仰，妙想嗟未圆。邂逅一麾出，安舆奉华颠。骎骎涉胜境，获缔香火缘。徘徊庆基殿，稽首颂尧年。徐步俯松杪，幽寻值灵篇。轩窗散急雨，四座屯霏烟。向来玉京梦，了了堕目前。恍疑鸡犬资，今在第几天。平生修无怍，自视应得仙。孺子审可教，凡躯伫加鞭。
滁州希真堂并蒂菊
作者：梅执礼
朝代：宋

前辈风流扫地空，秋香无复伍春红。旋培数本当幽砌，忽作双英满翠丛。可但断金私雨露，故应连璧傲霜风。得来称瑞毋轻剪，留此甘棠寿醉翁。
滁州希真堂并蒂菊
作者：梅执礼
朝代：宋

前辈风流扫地空，秋香无復伍春红。
旋培数本当幽砌，忽作双英满翠丛。
可但断金私雨露，故应连璧傲霜风。
得来称瑞毋轻剪，留此甘棠寿醉翁。
五日公宴
作者：梅挚
朝代：宋
体裁：七言绝句

虎符新合晚芳天，良会难并乐与贤。心愧白公求治切，下车三月始开筵。
偶书小诗寄永蛳内翰
作者：梅挚
朝代：宋
体裁：七言绝句

酒户棋兵孰与侪，月宵曾遇六天街。南燕到后怀君远，时入楼东画舫斋。
北轩敧枕
作者：梅挚
朝代：宋
体裁：七言绝句

苦无勤瘁补台纲，西院西头冷峭房。今日铃斋一敧枕，清风不敢傲羲皇。
北轩敧枕
作者：梅挚
朝代：宋

苦无勤瘁补台网，西院西头冷峭房。
今日铃斋一敧枕，清风不敢傲羲皇。
句
作者：梅挚
朝代：宋

寺僧日扣妆钟起，园客时翻辇路耕。堂有虚白闲。珠峰塔影孤。
句·其一
作者：梅挚
朝代：宋

寺僧日扣妆钟起，园客时翻辇路耕。
句·其一
作者：梅挚
朝代：宋

寺僧日扣粧钟起，园客时翻辇路耕。
句·其二
作者：梅挚
朝代：宋

堂有虚白闲。
和王益新繁县东湖瑞莲歌
作者：梅挚
朝代：宋
体裁：古风

东湖七月湖水平，鳞波暗织箫籁声。中有植莲一万本，红漪相照摛繁英。地灵气粹不我测，双葩倏如同一茎。黄姑织女渡银汉，蜺旗凤葆罗空青。又认英皇立湘渚，翠华不返凝怨慕。五十哀弦顿晓声，骈首低昂泣珠露。是时主人集宴喜，湖光侵筵霞脚腻。朋簪峨峨尽才子，椽笔交辉云藻丽。酒酣倚栏惜红晖，炳素徘徊萦不飞。魏宫甄后昼方寝，彷佛有人持玉衣。此邑古来无异政，室家疮痏何由庆。三年鼠窃例皆然，以薪救火火弥盛。自公柅车政克和，载途鼓腹腾讴歌。歌公用心日皎皎，不独于今古应少。因感珍芳两两开，玉贯珠联当县沼。况我与公高适道，芝歌肯迹商山皓。嘉谋嘉猷思入陈，愿将此类归华勋。
和王益留题清凉院
作者：梅挚
朝代：宋
体裁：七言律诗

一水明如罨画溪，清凉佳胜古标题。香随讲雨天花烂，声入幡风地籁齐。暂到已能知觉路，纵游何必理禅畦。谢公公退多行乐，五里鸣驺出县西。
归雁亭
作者：梅挚
朝代：宋

东风杨柳杏花飞，曾伴先生酒一户。
前辈风流那复见，小亭烟雨漫相思。
城边春草路南北，山下河梁人别离。
一尺短书湘水阔，年年愁绝雁归时。
归雁亭
作者：梅挚
朝代：宋

东风杨柳杏花飞，曾伴先生酒巵。
前辈风流那復见，小亭烟雨漫相思。
城边春草路南北，山下河梁人别离。
一尺短书湘水阔，年年愁绝雁时。
新橘
作者：梅挚
朝代：宋
体裁：七言绝句

千头霜熟摘来新，包贡虔修望紫宸。他日功成许高退，社中还结素封人。
新繁县显曜院
作者：梅挚
朝代：宋
体裁：七言律诗

绣地萦回宝势长，遍游宁倦徙胡床。禅斋不顾幡风影，讲席乱飞花雨香。苔阵暗连僧榻古，蕉旗低映佛窗凉。我来懒上东台上，目送霜楸感北堂。
新繁县法要院孙太古壁画罗汉
作者：梅挚
朝代：宋

绝艺知君少，谁怜太古踪。佳名吾党出，逸格彼苍钟。山狖遥偷果，田衣半剥茸。乡人当保此，此画世无重。
新繁县法要院孙太古壁画罗汉
作者：梅挚
朝代：宋

绝艺知君少，谁怜太古踪。
佳名吾党出，逸格彼苍钟。
山狖遥偷菓，田衣半剥茸。
乡人当保此，此画世无重。
新繁县秘藏院留别乡知
作者：梅挚
朝代：宋
体裁：七言绝句

佛住三朝恐爱生，人归一岁岂无情。乡亲乡友销魂地，岷水分为陇水声。
昭潭十爱
作者：梅挚
朝代：宋

我爱昭州水，湘漓共一源。本无泥滓污，去有棹歌喧。沃野藤溪道，浮琛玉海门。有时新雨涨，多半是君恩。我爱昭州士，平居富塾庠。兴贤遵汉诏，论秀美周乡。艺苑蒲开牒，书堂缥结囊。蟾宫前后进，一一手间香。我爱昭州观，裁基压大溪。一楼云驻隐，双表鹤归迷。金剜先朝语，鸾惊旧史题。皇恩新雨露，祈福为烝黎。我爱昭州寺，东西占景开。门临九峰列，僧自五天来。讲次花飘席，斋馀鸟下台。万民共行乐，终宴首慵回。我爱昭州路，优游不险崎。九疑通舜野，八桂绕秦祠。亭堠相望处，渔樵有让时。政无牙虎斗，莫信义山诗。我爱昭州角，呜呼古郡衙。万愁萦桂水，一曲阻梅花。调古湘云叶，声乾岭月斜。今愁并古恨，吹起落谁家。我爱昭州月，闲宵入绮楼。凉生荔浦树，冷熨桂江秋。朱户千家启，浮云万里收。谁誇魏公子，飞上邺门游。我爱昭州乐，供官不在多。薰风齐乐圣，淑气且宣和。谒庙知神格，铺筵喜客过。声边无一事，对酒漫高歌。我爱昭州酒，千家不禁烧。醥醪一爵举，瘴雾四时消。红叶和云踏，青帘傍水招。化浓民自醉，鼓腹日歌尧。我爱昭州果，西东此擅珍。荔枝登宴美，桂子荐盘新。映树珠含影，承牙玉溜津。二年游宦乐，满腹岭南春。
昭潭十爱·其一
作者：梅挚
朝代：宋
体裁：五言律诗

我爱昭州水，湘漓共一源。本无泥滓污，去有棹歌喧。沃野藤溪道，浮琛玉海门。有时新雨涨，多半是君恩。
昭潭十爱·其一〇
作者：梅挚
朝代：宋

我爱昭州果，西东此擅珍。
荔枝登宴美，桂子荐盘新。
映树珠含影，承牙玉溜津。
二行游宦乐，满腹岭南春。
昭潭十爱·其七
作者：梅挚
朝代：宋

我爱昭州月，闲宵入绮楼。
凉生荔浦树，冷熨桂江秋。
朱户千家启，浮云万里收。
谁夸魏公子，飞上邺门游。
昭潭十爱·其七
作者：梅挚
朝代：宋

我爱昭州月，闲宵入绮楼。凉生荔浦树，冷熨桂江秋。朱户千家启，浮云万里收。谁誇魏公子，飞上邺门游。
昭潭十爱·其三
作者：梅挚
朝代：宋

我爱昭州观，裁基压大溪。
一楼云驻隐，双表鹤归迷。
金剜先朝语，鸾惊旧使题。
皇恩新雨露，祈福为蒸黎。
昭潭十爱·其三
作者：梅挚
朝代：宋

我爱昭州观，裁基压大溪。一楼云驻隐，双表鹤归迷。金剜先朝语，鸾惊旧史题。皇恩新雨露，祈福为烝黎。
昭潭十爱·其九
作者：梅挚
朝代：宋

我爱昭州酒，千家不禁烧。
缥醪一爵举，瘴雾四时消。
红叶和云踏，青帘傍水招。
化浓民自醉，鼓腹日歌尧。
昭潭十爱·其九
作者：梅挚
朝代：宋

我爱昭州酒，千家不禁烧。醥醪一爵举，瘴雾四时消。红叶和云踏，青帘傍水招。化浓民自醉，鼓腹日歌尧。
昭潭十爱·其二
作者：梅挚
朝代：宋

我爱昭州士，平居富塾庠。
兴贤尊汉诏，论秀美周乡。
艺苑蒲开堞，书堂缥结囊。
蟾宫前后进，一一手间香。
昭潭十爱·其二
作者：梅挚
朝代：宋

我爱昭州士，平居富塾庠。兴贤遵汉诏，论秀美周乡。艺苑蒲开牒，书堂缥结囊。蟾宫前后进，一一手间香。
昭潭十爱·其五
作者：梅挚
朝代：宋

我爱昭州路，优游不险崎。九疑通舜野，八桂绕秦祠。亭堠相望处，渔樵有让时。政无牙虎斗，莫信义山诗。
昭潭十爱·其五
作者：梅挚
朝代：宋

我爱昭州路，优游不险﨑。
九疑通舜野，八桂遶秦祠。
亭堠相望处，渔樵有让时。
政无牙虎鬬，莫信义山诗。
昭潭十爱·其八
作者：梅挚
朝代：宋

我爱昭州乐，供官不在多。
熏风齐乐圣，淑气且宣和。
谒庙知神格，铺筵喜客过。
声边无一事，对酒漫高歌。
昭潭十爱·其八
作者：梅挚
朝代：宋

我爱昭州乐，供官不在多。薰风齐乐圣，淑气且宣和。谒庙知神格，铺筵喜客过。声边无一事，对酒漫高歌。
昭潭十爱·其六
作者：梅挚
朝代：宋

我爱昭州角，呜呼古郡衙。万愁萦桂水，一曲阻梅花。调古湘云叶，声乾岭月斜。今愁并古恨，吹起落谁家。
昭潭十爱·其六
作者：梅挚
朝代：宋

我爱昭州角，呜呼右郡衙。
万愁萦桂水，一曲阻梅花。
调古湘云叶，声干岭月斜。
今愁并古恨，吹起落谁家。
昭潭十爱·其十
作者：梅挚
朝代：宋

我爱昭州果，西东此擅珍。荔枝登宴美，桂子荐盘新。映树珠含影，承牙玉溜津。二年游宦乐，满腹岭南春。
昭潭十爱·其四
作者：梅挚
朝代：宋

我爱昭州寺，东西占景开。
门临九峰列，僧自五天来。
讲次花飘席，斋余鸟下台。
万民共行乐，终宴首慵迴。
昭潭十爱·其四
作者：梅挚
朝代：宋

我爱昭州寺，东西占景开。门临九峰列，僧自五天来。讲次花飘席，斋馀鸟下台。万民共行乐，终宴首慵回。
海仙花
作者：梅挚
朝代：宋

泥根捧入故吴宫，暖力迎随带渐红。栽近木兰殊有意，留连文酒系春风。
海仙花
作者：梅挚
朝代：宋

泥根捧入故吴宫，暖力迎随带渐红。
栽近木兰殊有意，留连文酒繫春风。
灵岩
作者：梅挚
朝代：宋

烟抱千峰碧玉堆，一岩一穴汉天开。畜云泄雨通灵派，长与苍生救旱来。
灵岩
作者：梅挚
朝代：宋

烟抱千峰碧玉堆，一岩一穴汉天开。
畜云洩雨通灵派，长与苍生救旱来。
琵琶亭
作者：梅挚
朝代：宋
体裁：七言绝句

陶令归来为逸赋，乐天谪宦起悲歌。有弦应被无弦笑，何况临弦泣更多。
留别东郡诸僚友
作者：梅挚
朝代：宋

白璧紫金为世实，贤愚知贵莫能名。
庙堂祭器杯盘物，随处得之光彩生。
留别东郡诸僚友·其一
作者：梅挚
朝代：宋

霁雨浮空涨海流，虫沙龙蜃各优游。
津涯浩荡虽难测，不见惊澜曾覆舟。
留别东郡诸僚友·其五
作者：梅挚
朝代：宋

空府同来贤大夫，短亭门外即长途。
不辞烂醉尊前倒，明日此观重得无。
留别东郡诸僚友·其四
作者：梅挚
朝代：宋

祖帐飘扬堤柳边，北来飞盖称翩翩。
追随不忍轻言别，回首城楼没晚烟。
留别新繁县灵庆院僧智公
作者：梅挚
朝代：宋

粉里归来十二春，怜师心似我心淳。他时行满重相见，兜率天上第几人。
留别新繁县灵庆院僧智公
作者：梅挚
朝代：宋

粉里归来十二春，怜师心依我心淳。
他时行满重相见，兜率天上第几人。
留题重光寺罗汉院赠宪上人
作者：梅挚
朝代：宋

人尽游方證佛心，师心无着外三乘。莲花结社新吟远，玉纸抄经旧价腾。药杵半和铃索响，茶烟轻共衲云蒸。我来与话高僧事，冷笑支公学养鹰。
留题重光寺罗汉院赠宪上人
作者：梅挚
朝代：宋

人尽游方证佛心，师心无着外三乘。
莲花结社新吟远，玉纸抄经旧价腾。
药杵半和铃索响，茶烟轻共衲灵蒸。
我来与话高僧事，冷笑支公学养鹰。
登普贤阁观桄榔树留小诗
作者：梅挚
朝代：宋
体裁：七言绝句

壮年薄宦守西瓯，一瞬流光三十秋。今见桄榔两嘉树，恍如重到海边游。
秀峰院
作者：梅挚
朝代：宋
体裁：五言绝句

影借金田润，香随璧月流。远疑元帝植，近想志公游。
自和寒食韵
作者：梅挚
朝代：宋

龟堞春游径路赊，青青踏去冒烟华。翠停舴艋客寻寺，红卸羃䍦人上车。亭落五重沽卓酒，钗行十二步潘花。乘欢醉尽高阳侣，倒载归来不认家。
自和寒食韵
作者：梅挚
朝代：宋

龟堞春游径路赊，青青踏去冒烟华。
翠停舴艋客寻寺，红缷羃䍦人上车。
亭落五重沽卓酒，钗行十二步潘花。
乘欢醉尽高阳侣，倒载归来不认家。
观旧题再书
作者：梅挚
朝代：宋

方丈前诗映后诗，更无尘点碧纱围。老僧相顾应相笑，不似扬州刺史归。二十年前扣寺阁，粉墙题记墨犹存。重来树老无花处，又见阇梨白首孙。
观旧题再书·其一
作者：梅挚
朝代：宋

方丈前诗映后诗，更无尘点碧纱围。老僧相顾应相笑，不似扬州刺史归。
观旧题再书·其一
作者：梅挚
朝代：宋

方丈前诗映后诗，更无尘点碧纱围。
老僧相顾应相笑，不似扬州刺史裏。
观旧题再书·其二
作者：梅挚
朝代：宋
体裁：七言绝句

二十年前扣寺阁，粉墙题记墨犹存。重来树老无花处，又见阇梨白首孙。